Ekonomi MADANI Memacu Kemakmuran Untuk Semua

Jumaat lepas, Dato’ Seri Anwar Ibrahim mengumumkan ‘Ekonomi MADANI: Memperkasa Rakyat’ sebagai kerangka ekonomi baharu Malaysia bagi mengangkat semula darjat dan martabat negara.

Ekonomi MADANI adalah satu perencanaan baharu melibatkan pelbagai sektor dan aspek ekonomi untuk menstruktur semula ekonomi agar Malaysia menjadi peneraju ekonomi di rantau Asia Tenggara.

Langkah-langkah Ekonomi MADANI meliputi pemacuan ekonomi, menggalakkan pelaburan dan memperkukuh industri tempatan supaya lebih inovatif, berdaya saing serta mampu dilonjakkan ke pasaran global.

Ekonomi MADANI menetapkan tujuh (7) penanda aras sebagai sasaran jangka sederhana yang mahu dicapai sebelum 10 tahun, antaranya ialah untuk menjadikan Malaysia berada di kedudukan antara 30 ekonomi terbesar di dunia dan Indeks Daya Saing Global di tangga ke-12 teratas dunia.

Ekonomi MADANI menyasarkan agar peratusan pendapatan buruh mencapai 45 peratus daripada jumlah keseluruhan pendapatan (sebagai rujukan, sasaran RMKe- 12 adalah 40 peratus menjelang 2025), kadar penyertaan wanita dalam tenaga buruh mencapai 60 peratus, Indeks Pembangunan Manusia di tangga 25 teratas dunia, Indeks Persepsi Rasuah di tangga 25 teratas dunia dan kemampanan fiskal dengan defisit fiskal mencapai 3 peratus atau lebih rendah.

Penanda-penanda aras ini adalah kritikal sebagai panduan utama oleh semua pihak, sama ada sektor awam, industri, sektor pendidikan dan lain-lain. Hal ini dinyatakan dengan jelas sebagai pendekatan Ekonomi MADANI, iaitu pendekatan seluruh Malaysia yang melibatkan rakyat, kerajaan dan industri.

Sehubungan dengan itu, komitmen dan fokus yang terbaik dan konsisten adalah diperlukan daripada semua pihak agar Malaysia dapat mencapai status negara yang maju dan makmur untuk kebaikan semua.

Ekonomi MADANI bersifat terangkum untuk menangani isu kemiskinan dan jurang pembangunan antara wilayah serta mewujudkan ekosistem yang kondusif dengan nilai tambah yang mampu mencipta peluang pekerjaan berkualiti.

Ekonomi MADANI turut memberi perhatian kepada isu-isu dan cabaran-cabaran semasa termasuk yang berkait dengan kos sara hidup dan keselamatan sosial.

Sedia maklum, penstrukturan semula ekonomi Malaysia adalah kritikal untuk mengeluarkan Malaysia daripada perangkap pendapatan pertengahan (middle-income trap) yang melanda negara setelah lebih dua dekad.

Melalui kestabilan politik, strategi yang tepat dan usaha yang dilipat ganda, diharapkan agar Ekonomi MADANI dapat mencapai hasrat untuk meningkatkan taraf hidup rakyat dan seterusnya semua dapat menikmati kehidupan yang lebih berkualiti dan sejahtera.

Untuk menangani masalah struktur ekonomi yang melanda, langkah pembaharuan yang serius dan drastik diperlukan. Lonjakan inovasi dan produktiviti melalui usaha pembangunan yang holistik diperlukan untuk menjadikan Malaysia satu kuasa ekonomi yang bersifat inklusif untuk semua.

Untuk memacu inovasi dan persaingan, Ekonomi MADANI akan menambah baik ekosistem inovasi dan modal teroka di samping menggalakkan orientasi eksport sektor perusahaan mikro, kecil dan sederhana (PMKS).

Ekosistem inovasi yang kondusif dapat diwujudkan apabila ia dipacu secara bersama oleh kerajaan, industri, institusi pengajian tinggi, institusi penyelidikan dan rakyat secara keseluruhannya.

Pada masa yang sama, usaha memacu inovasi dan produktiviti perlu berlaku seiring dengan komitmen Ekonomi MADANI untuk menghapuskan ketirisan dan memerangi budaya rasuah. Hal ini menuntut kepada perubahan nilai oleh semua pihak, sebagaimana disebut dalam ucapan Dato’ Seri Anwar Ibrahim:

“Pembangunan ekonomi memerlukan dukungan the right culture atau budaya yang tepat. Ia memerlukan dukungan etos kerja yang kuat, nilai motivasi serta moral yang tinggi.”

Ekonomi MADANI juga menekankan ekonomi berasaskan sedekah. Dalam ucapannya, Perdana Menteri menggesa agar kewangan Islam perlu berubah kepada suatu yang lebih mampan dan berkesan dengan berhijrah daripada Halal kepada Halal dan Tayyib.

Industri dan ekosistem kewangan Islam termasuk lembaga zakat dan wakaf, sistem perbankan dan pasaran saham Islam dan sukuk mempunyai peranan besar untuk mencapai hasrat ini.

Seiring dengan inisiatif kewangan sosial Islam yang dinyatakan dalam Ekonomi MADANI, IKRAM telah melaksanakan kajian awal sistem ekonomi yang berasaskan sedekah yang menyeluruh (sistemik) dan tersusun (sistematik) pada tahun 2022.

Inisiatif ini adalah ikhtiar IKRAM untuk mengembangkan sistem patuh syariah dengan memupuk kegiatan ekonomi yang berasaskan perkongsian keuntungan dan risiko secara saksama, serta aktiviti perdagangan yang tulen.

Sistem ekonomi berasaskan sedekah menekankan kepada budaya dan nilai-nilai murni dalam masyarakat serta semua pemegang taruh. Budaya menyumbang (filantropi) perlu disemarakkan dalam kalangan masyarakat dan industri.

Selain sumbangan wajib seperti zakat dan cukai, mereka yang berkemampuan perlu memberi sumbangan dalam pelbagai bentuk mengikut kemampuan mereka, seperti memberi hutang tanpa riba, bantuan kewangan atau harta benda, pengguguran tuntutan atau pengurangannya, waqaf, inisiatif taawuni, takaful dan lain-lain.

Budaya ini penting untuk mewujudkan negara yang makmur dengan agihan kekayaan yang saksama, di samping mengurangkan beban fiskal kerajaan yang kini menanggung hutang mencecah RM1.5 trilion.

Ikhtiar yang dilaksanakan IKRAM ini adalah bertujuan untuk mencari solusi kepada pelbagai isu dan permasalahan ekonomi yang melanda negara.

IKRAM mengalu-alukan sebarang kerjasama dan kolaborasi dengan mana-mana pihak dalam usaha untuk merealisasikan impian ini dan memacu ke arah tercapainya matlamat Ekonomi MADANI.

Mohammad Abdul Hamid
Ketua Kluster Kemakmuran Ekonomi
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Takwa dan amal Ramadan yang produktif

Nikmat yang terbesar yang seharusnya kita syukuri saat ini adalah Allah memberi kita  peluang sekali lagi untuk bertemu dengan tetamu agung yang datang kepada kita hanya setahun  sekali iaitu Ramadan.

“Wahai orang-orang yang beriman, telah diwajibkan puasa ke atas kamu sepertimana telah diwajibkan ke atas orang-orang sebelum kamu, agar kamu bertakwa.” (Al-Baqarah: 183)

Melalui ayat di atas, beberapa persoalan perlu kita tanya dalam diri:

1. Mengapa Ramadan didatangkan buat kita?

2. Apa hasil/kesan yang kita inginkan setelah melalui Ramadan selama lebih kurang 30  hari?

Apabila kita menghubungkaitkan maksud firman Allah tersebut dan dua persoalan di atas, saya yakin ia akan memberikan impak yang besar dalam kehidupan kita  sebagai seorang Muslim.

Tidak lain dan tidak bukan, Ramadan adalah anugerah yang begitu berharga buat kita. Namun anugerah ini akan hanya menjadi sia-sia jika kita melaluinya dengan  hati yang buta dan diri penuh dosa.

Jika kita telusuri persiapan para salafussoleh dalam menyambut  Ramadan, kita akan melihat persiapan mereka begitu dahsyat, rapi dan penuh dengan  kesungguhan.

Persiapan mereka bermula sejurus selepas tamatnya Hari Raya Aidilfitri, bukan  seperti kita yang mana esok hendak puasa pun masih seolah-olah tidak percaya yang kita akan  berpuasa.

Maka tidak hairanlah persiapan salafussoleh yang luar biasa itu akhirnya kesannya juga melahirkan dan terbinanya peribadi-peribadi yang luar biasa di mana natijahnya adalah takwa dalam diri.

Menarik untuk kita teliti definisi takwa.

Daripada Abu Hurairah RA, ia berkata, Rasulullah SAW bersabda: “Takwa itu di sini,” sambil baginda menunjukkan ke arah dadanya tiga kali. (HR Muslim, No. 2564)

Hati diibaratkan sebagai seorang raja yang menguasai seluruh anggota badan. Bila raja itu baik, maka baiklah semua pengikutnya, begitu juga sebaliknya.

Ketakwaan seseorang bukanlah diukur daripada ibadah-ibadah lahiriah yang dilakukan oleh seseorang, akan tetapi lebih kepada bagaimana berhasil ia memformat hatinya sehingga mampu menampung cahaya keagungan  Allah dan menjauhi segala jenis penyakit hati yang bersarang dan beranak-pinak di hatinya.

Dalam Minhaj al-Abidin, Imam al-Ghazali memberikan definisi takwa menjadi tiga:

Pertama: Takwa yang bererti takut. Allah berfirman, “..dan kepada Akulah sahaja hendaklah kamu takut.” (Al-Baqarah: 41)

Kedua: Takwa bermakna taat, sesuai dengan firman Allah, “Bertakwalah kamu kepada Allah dengan sebenar-benar takwa” (Ali Imran: 102), Ibnu Abbas  mentafsirkannya dengan “Taatlah kamu kepada Allah dengan sebenar-benar taat.”

Ketiga: Takwa yang bererti membersihkan hati daripada segala dosa.

Dalam suatu riwayat yang sahih disebutkan bahawa Umar bin Khattab RA bertanya kepada  sahabat Ubay bin Ka’ab RA tentang takwa. Ubay kemudian bertanya:

“Bukankah anda pernah melalui jalan yang penuh duri?”

“Apa yang anda lakukan saat itu?”

“Saya bersiap-siap dan berjalan dengan hati-hati.”

Rentetan daripada jawaban Ubay atas pertanyaan Umar, Sayyid Qutb berkata dalam tafsir Fi Zilal al-Quran:

“Itulah takwa, kepekaan batin, kelembutan perasaan, rasa takut terus-menerus,  selalu waspada dan hati-hati jangan sampai kena duri jalanan… Jalan kehidupan yang selalu  ditaburi duri-duri godaan dan syahwat, kerakusan dan angan-angan, kekhuatiran dan keraguan, harapan semua atas segala sesuatu yang tidak bisa diharapkan. Ketakutan palsu daripada  sesuatu yang tidak pantas untuk ditakuti… dan masih banyak duri-duri yang lainnya.”

Dr Abdullah Nasih Ulwan menyatakan dalam buku Ruhaniyatud Daiyah:

“Takwa lahir sebagai konsekuensi logik daripada keimanan yang kukuh, keimanan yang selalu dipupuk dengan muraqabatullah (merasai pengawasan Allah), berasa takut dengan azab Allah serta berharap atas limpahan kurnia dan  maghfirahnya.”

“Inilah bekal dan persiapan perjalanan… bekal ketakwaan yang  selalu menggugah hati dan membuatnya selalu terjaga, waspada, hati-hati serta selalu dalam  konsentrasi penuh… Bekal cahaya yang menerangi liku-liku perjalanan sepanjang mata  memandang. Orang yang bertakwa tidak akan tertipu oleh bayangan semua yang menghalangi  pandangannya yang jelas dan benar… Itulah bekal penghapus segala kesalahan, bekal yang menjanjikan kedamaian dan ketenteraman, bekal yang membawa harapan atas kurnia Allah di saat bekal-bekal lain sudah sirna dan semua amal tidak lagi berguna.”

Justeru, pernahkah kita tanyakan pada diri, mengapa Allah sangat memfokuskan natijah (kesan) puasa ini adalah untuk beroleh takwa? Hebat sangatkah takwa ini? Apa yang tersirat dan  tersurat dari perkataan takwa ini?

Takwa dari sudut bahasanya adalah takut. Takut itu lahir daripada perasaan dalam diri. Secara  fitrahnya, manusia yang mempunyai perasaan takut terhadap sesuatu, mereka akan cuba sedaya upaya untuk menjauhi benda tersebut.

Misalnya manusia takut kepada binatang buas seperti harimau, singa dan lain-lain. Reaksi mereka apabila bertemu dengan binatang buas ini adalah akan lari dan menjauh sedayanya daripada binatang ini untuk menyelamatkan diri mereka daripada ancaman dan kebinasaan.

Mengapa terjadinya begitu? Mengapa mereka lari? Hal ini kerana manusia itu lari  daripada binatang buas tersebut kerana ia adalah hasil daripada sifat dan perasaan takut dalam diri.

Namun, ia sangat berlainan dan jauh bezanya apabila kita melihat definisi takwa (takut) dalam ayat 183 Surah al-Baqarah. Mengapa saya katakan demikian? Hal ini jika kita perhatikan, perasaan takut (takwa) itu akan menjadikan kita makin dekat pada Allah, bukan menjauh seperti rasa takut kepada binatang buas tadi.

Justeru, bagaimana kita ingin menilai bahawasanya kita telah pun memperoleh darjat dan natijah (kesan) takwa daripada puasa yang kita jalani selama 30  hari? Jawapannya adalah dengan kita melihat bagaimanakah kehidupan kita sejurus selepas  tamatnya Ramadan.

Jika kehidupan kita biasa, sama bahkan lebih teruk daripada sebelum kita bertemu dengan bulan Ramadan, maka amat kita takuti puasa kita hanya beroleh lapar dan dahaga.

Imam al-Ghazali dalam kitabnya, Ihya’ Ulumiddin ada menerangkan tentang  kategori orang yang berpuasa:

Puasa golongan ini tidak lain dan tidak bukan hanyalah beroleh lapar dan dahaga  di mana orang bukan Muslim juga boleh melaksanakan puasa seperti golongan  awam ini. Puasa mereka hanya terhindar daripada makan dan minum, namun pancaindera dan hati mereka tidak turut berpuasa.

Puasa golongan ini adalah yang turut berserta puasanya pancaindera mereka. Bukan sekadar puasanya daripada makan dan minum, namun penglihatan dan pendengaran mereka juga turut berpuasa.

Puasa golongan ini adalah darjat puasa para anbia, para sahabat dan salafussoleh. Puasa mereka disertakan dengan puasanya hati mereka.

Tidak hairanlah para anbia, para sahabat dan salafussoleh beroleh puasa khusus al-khusus di mana hati mereka turut berpuasa kerana mereka amat serius untuk  bertemu dengan Ramadan.

Dan tidak hairanlah mengapa ramai daripada kita hanya beroleh puasa orang awam kerana banyak bermain-main, tidak serius dan langsung tidak mengambil perhatian terhadap kedatangan  Ramadan.

Kita inginkan puasa ini hakikatnya adalah pembersihan diri secara total daripada dosa, ibaratnya kita keluar daripada madrasah tarbiah Ramadan ini menjadi seperti kain putih yang bersih dan suci.

Oleh itu, pembersihan diri daripada dosa itu bukanlah bermula apabila kita masuk pada bulan Ramadan, tapi ia bermula berbulan-bulan sebelumnya lagi.

Kita inginkan apabila tibanya Ramadan ini, kita menyambut dan melaluinya dengan hati yang salim (sejahtera), bukan hati yang gundah gulana dan masih tidak habis-habis dengan dunia.

Kita inginkan apabila tibanya Ramadan ini, kita telah pun berlari dan inilah saatnya kita  memberikan ‘baton’ larian kita pada pelari keempat, bukan baru diberikan pada pelari pertama,  kedua mahupun ketiga.

Kita inginkan apabila masuk sahaja Ramadan, kita terus melaju dan  memecut dan kondisi kita pada saatnya berada pada bulan Ramadan adalah pada gear lima,  bukan baru hendak ‘panas-panaskan enjin’.

Begitulah, amal muntij (produktif) daripada datangnya Ramadan ini adalah kita  memperoleh dua perkara:

1. Sejurus tamatnya Ramadan, kehidupan kita makin dengan Allah SWT.

2. Sejurus tamatnya Ramadan, kita beroleh maghfirah dan dikembalikan diri kita kepada fitrah yang suci dan bersih.

Kita inginkan daripada 30 hari puasa kita pada bulan Ramadan ini, ia menjadi bekal kita untuk istiqamah dan terus tetap teguh dengan amal soleh untuk 11 bulan yang seterusnya.

Akhir kalam, saya tutup dengan sedikit puisi untuk tatapan, peringatan dan manfaat bersama.

Ramadan yang ku tunggu-tunggu
Ku selalu menantimu
Kau suluh jiwa dan ragaku
Ramadan ku menunggu

Tenang rasa hati
Pabila engkau muncul lagi

Damainya ku rasakan
Ramadan bulan al-Quran
Bulan penyubur iman

Tuhan telah kurnia
Ramadan nan bahagia
Aku ingin berubah

Hanya bulan ini saja
Tiada selainnya
Mari memanfaatkannya
Semoga tidak tersia.

Ahmad Syafiq Yusof
Guru Pendidikan Islam
Sekolah Tun Fatimah, Johor Bahru

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kepelbagaian etnik tema Aidilfitri Harmoni

Menurut Pengerusi Gabungan Dakwah Malaysia (GDM), Hj Nicholas Sylvester Muhammad Abdullah, istimewanya majlis pada tahun ini adalah bertemakan etnik yang pelbagai.

“Sambutan ini terbuka kepada semua lapisan masyarakat pelbagai bangsa, agama dan latar belakang,” katanya.

Ulasnya, penyertaan pelbagai etnik yang terlibat dalam acara pada hari tersebut merupakan satu inisiatif untuk mewujudkan perpaduan dan keharmonian dalam masyarakat majmuk di Malaysia.

Pada tahun ini, GDM bersama Allied Coordinating Committee of Islamic NGO (ACCIN) dan Gabungan Ahli Sunnah Malaysia (GASMA) sebagai penganjur akan meraikan golongan kurang bernasib baik, anak-anak yatim, orang tua, orang asli dan saudara baru.

Selain itu, pemimpin-pemimpin tempatan dari pelbagai latar belakang dan ketua-ketua agama dari persatuan Buddha dan Taoisme dilaporkan akan turut hadir.

Juadah tradisional melayu dan masakan Cina Muslim akan dihidangkan kepada penguniung di samping acara seperti persembahan budaya pelbagai kaum dan etnik.

Majlis akan bermula pada jam 10.00 pagi hingga 3.00 petang di Masjid Muhammad Al-Fateh, Kem Wardieburn, Setapak, Kuala Lumpur pada 1 Julai 2018.

Sebarang pertanyaan lanjut, boleh hubungi Pn. Che Anizah, (018-3971841) atau En. Shiham (013-4594518).


IKRAM Gesa Kembalikan Keselamatan dan Keamanan di Yaman

IKRAM bimbang dengan situasi keselamatan dan keamanan di utara Negara Yaman ekoran daripada konflik yang meletus antara kumpulan Houthi dengan kerajaan Yaman.

IKRAM mengajak seluruh rakyat Malaysia untuk mengikuti perkembangan yang berlaku di Negara Yaman. Difahamkan terdapat lebih daripada 500 orang pelajar Malaysia di beberapa Universiti sekitar bandar Sana’a seperti Universiti Iman, Universiti Sains dan Teknologi, Universiti Yaman dan Darul Quran Malaysia/Yaman. Di Hadramaut, timur Sana’a, juga terdapat pelajar-pelajar Malaysia yang sedang meneruskan pelajaran mereka.

Kebanyakan mereka adalah pelajar-pelajar persendirian yang mengikuti kursus Bahasa Arab dan Pengajian Islam di pelbagai peringkat.

Masyarakat Yaman tersusun di atas ikatan kekeluargaan (kabilah) dengan jumlah penduduknya seramai 24 juta orang. 99 peratus penduduknya adalah Muslim dengan 65 peratus adalah Sunni dan bakinya adalah Syiah Zaidiyah. Sejak Revolusi Iran terdapat beberapa kelompok warga Yaman yang belajar di Iran dan pulang mengembangkan fahaman Syiah Imamiyah/Rafidah.

IKRAM merasa amat bimbang terhadap usaha-usaha mengucar-kacirkan negara-negara Arab yang sepatutnya menjadi benteng dan harapan untuk membela perjuangan Masjid al-Aqsa dan seterusnya berhadapan dengan Rejim Zionis Kerajaan Haram Israel.

IKRAM percaya fenomena serangan kumpulan Houthi terhadap Universiti Iman boleh menjadi pencetus peperangan Sunni dan Syiah sebagaimana yang berlaku di Iraq dan Syria. Namun tindakan bijak kerajaan Yaman menghantar tenteranya ke universiti tersebut dan menutup sementara universiti diharap dapat mengelakkan pertempuran yang lebih besar.

IKRAM merayu rakyat Malaysia untuk mendoakan keamanan buat Yaman dan khususnya buat para ulama dan pendakwahnya seperti Sheikh Abdul Majeed al-Zindani pengasas dan Presiden Universiti Iman dan pengarang buku terkenal “Kitab Tauhid (Diperakui oleh Fakta Sains)”.

IKRAM mengucapkan tahniah kepada Kerajaan Malaysia melalui kedutaannya yang telah menempatkan sementara pelajar-pelajar Malaysia di pangsapuri yang dijangkakan selamat dan jauh dari tempat kejadian.

IKRAM berharap agar Duta Malaysia ke Yaman serta pegawai-pegawainya dapat terus memastikan keselamatan pelajar-pelajar Malaysia di sana serta memberikan kemudahan sewajarnya kepada seluruh rakyat Malaysia di Yaman.

Dr Mohd Parid Sheikh Ahmad Presiden

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ketua Wanita IKRAM Melaka terima Anugerah Maal Hijrah

Anugerah disampaikan oleh Yang di-Pertua Negeri Melaka, TYT Tun Seri Setia (Dr) Hj Mohd Ali Mohd Rustam kepada beliau bersama-sama enam lagi penerima yang lain di Pusat Dagangan Antarabangsa Melaka (MITC) semalam di sini.

Dalam majlis itu, mantan Timbalan Pengerusi Majlis Agama Islam Melaka (MAIM), Datuk Wira Yaakub Md Amin diumum sebagai penerima Anugerah Tokoh Utama Maal Hijrah 1442H.

Dr Maimunah, 54, yang juga Pakar Perunding Perbidanan dan Sakit Puan di Hospital Melaka merupakan ahli Persatuan Persatuan Islam Malaysia dan Pengerusi Kumpulan Sokongan Penyusuan Ibu Peringkat Negeri Melaka.

Selain itu, beliau juga terlibat sebagai National Auditor untuk Inisiatif Hospital Rakan Bayi (BFHI) dan pernah menjadi ahli panel forum dalam 5th National Lactational Conference.

Dr Maimunah ditemani suami, Dr Zainal Abidin Othman

Turut aktif sebagai sukarelawan IKRAM, MAWAR dan CAKNE, beliau juga menjadi Pengerusi kepada sebuah pusat perlindungan dan bimbingan remaja puteri, Raudhatus Sakinah cawangan Melaka.

Antara anugerah yang beliau pernah terima ialah Anugerah Khidmat Cemerlang (Menegak) pada 1996 serta Anugerah Perkhidmatan Cemerlang pada 2003, 2007 dan 2019.

Tahniah kepada Dr Maimunah, suami dan keluarga. Semoga anugerah menjadi sumber inspirasi kepada semua untuk menabur bakti kepada agama, masyarakat dan negara.

Sumber foto: Jabatan Agama Islam Melaka


Anugerah itu amanah

Anugerah itu datang dalam pelbagai bentuk, zahir atau batin. Yang zahir dapat dirasai sendiri juga disaksikan oleh orang lain seperti harta, kuasa, anak-anak dan ilmu.

Manakala yang batin pula, seringkali tersembunyi, dinikmati hanya oleh segelintir insan-insan yang berupaya menghargai seperti Islam, iman, ketenangan dan seumpamanya. Nikmat-nikmat ini sering dilupakan dan ‘taken for granted’.

Lantaran anugerah zahir itu lebih menonjol, mari kita lihat satu persatu. Anugerah paling ketara ialah harta. Dengan harta, kita mampu memiliki hampir semua yang dicita-citakan; kediaman tersergam indah, kereta mewah, pakaian dan aksesori berjenama (tentunya mahal!), makanan yang enak dan lain-lain. Oh! Betapa bahagianya apabila diri bermandikan kemewahan!

Bukan sahaja kemahuan material dapat diperolehi, tetapi juga keperluan emosi. Apa tidaknya, wang itu kadang-kadang mampu membeli kasih sayang! Namun perlu sedar, keperluan yang dinikmati lantaran harta yang dimiliki beriring dengannya amanah yang perlu dipenuhi. Ya… Ada hak orang lain dalam harta milik kita itu.

Justeru, saat melihat insan yang memerlukan, ringankanlah tangan untuk menghulur bantuan. Bila cukup haul dan nisabnya, zakat perlu dikeluarkan. Saat kita diulit kesenangan, ada insan-insan lain yang diuji dengan kesulitan dan kesempitan hidup; kais pagi makan pagi, kais petang makan petang.

Kita? Wang ribuan, malah jutaan ringgit dalam simpanan! Syukurilah anugerah harta dengan memberi. Itu kehendak ilahi. Raihlah reda pemberi, Allah Maha Kaya, dengan memanfaatkan anugerah harta selaras dengan kehendak-Nya.

Tidak cukup dengan harta, sesetengah orang, Allah anugerahkan lagi kuasa; jadi penguasa negara, orang ternama, pemimpin masyarakat, wakil rakyat dan sebagainya. Hidup makin bahagia dan bermakna! Diri dipandang mulia, ke mana pergi, disanjung, dipuja dan dituruti segala kata.

Namun, itu bukan segalanya. Saat berkuasa, ada amanah yang perlu ditunaikan. Orang di bawah (rakyat, masyarakat) perlu diberi bantuan, sokongan dan teladan. Segalanya perlu dilakukan dengan penuh keadilan. Apakah itu adil? Iaitu meletakkan sesuatu pada tempatnya, membantu individu, kumpulan, masyarakat sesuai dengan apa yang diperlukan.

Saat menetapkan hukum juga, harus berasaskan al-Quran dan Sunnah, adil untuk semua tanpa mengira ahli keluarga, rakan rapat dan kategori-kategori insan lain atas kepentingan peribadi.

Kuasa itu amanah, jika dilaksanakan dengan bijak, bukan sekadar kebahagiaan dunia mampu diraih, malah di akhirat nanti akan digolongkan dalam tujuh kumpulan yang mendapat lindungan Allah di Padang Mahsyar, iaitu pemimpin yang adil.

Kita lihat anugerah berikutnya. Pernah dengar nama Ibnu Sina, Ibnu Khaldun, Imam Nawawi, Imam Ghazali dan imam-imam lain? Kenapa nama-nama ini tetap terukir indah di tinta sejarah walaupun mereka sudah lama berpindah ke alam sana?

Ya, kerana ilmu yang dimiliki. Satu ketika, kita kagum dengan pembentang hebat seorang profesor dalam satu seminar, betul-betul terkesan kita dibuatnya. Punca? Ilmu yang dimiliki. Ilmu itu sememangnya satu anugerah.

Amanah ilmu pula? Iaitu menyampaikan ilmu itu kepada orang lain dengan cara bijaksana dan penuh hikmah, mengajar kemahiran yang dimiliki agar insan lain juga dapat berkongsi dan sama-sama mendapat manfaat daripadanya. Jadikan ilmu yang dimiliki itu sebagai penjana kebahagiaan dunia dan akhirat.

Saat di dunia, jadilah pembimbing, pendamping kepada orang lain. Curahkan ilmu itu agar ianya dapat diamalkan insan lain. Natijahnya nanti, ilmu itu akan jadi saham akhirat kerana antara perkara yang bermanfaat saat kita telah berpindah ke alam baqa ialah ilmu yang dimanfaatkan.

Alangkah malangnya sekiranya anugerah ilmu itu menjadi wasilah murka Allah kepada pemiliknya. Bagaimana? Ia menjadi sombong dan angkuh dengan ilmu, memandang rendah dan remeh pada orang lain, merasakan hanya diri sendiri yang benar dan menggunakan ilmu untuk menipu orang jahil. Di samping itu, ilmu juga digunakan untuk melakukan jenayah ‘berprestasi tinggi’, penipuan yang melibatkan jutaan ringgit… Nauzubillah!

Anugerah seterusnya? Anak. Anak-anak juga merupakan anugerah Allah yang tidak ternilai harganya, menyambung zuriat dan keturunan serta harapan ayah dan bonda pada masa hadapan.

Anak, saat kecil jadi hiburan, bila remaja jadi teman, setelah dewasa, ia mampu membantu meringankan beban. Tapi yang paling bermakna, saat ibu bapa sudah disemadikan di pusara, seharusnya anak-anak masih dapat meneruskan baktinya dengan doa dan amalan soleh yang dilakukan.

Memiliki anak bukan sesuatu yang perlu dimegahkan tapi amanah yang datang bersama kehadiran mereka jangan sekali-kali dipersiakan. Anak-anak perlu dididik dengan penuh kasih sayang agar jadi insan berguna kepada dirinya, keluarga, masyarakat, bangsa, agama dan negara. Salah didikan, anak-anak juga akan menjadi penyebab nasib malang ibu bapa di akhirat nanti…

Syukurilah setiap anugerah yang dilimpahkan dengan melaksanakan segala amanahnya dan juga untuk  membahagiakan orang lain. Nanti kita juga bakal menikmati bahagia itu lantaran bahagia itu membahagiakan! Allah juga menjanjikan bahawa anugerah itu akan ditambah sekiranya kita bersyukur.

“Jika kamu bersyukur, nescaya akan Ku tambahkan nikmat itu padamu, jika kamu kufur, sesungguhnya seksaan-Ku amat keras.” (Surah Ibrahim : 7)

Tuntasnya, segala anugerah Allah berupa harta, kuasa, ilmu dan anak-anak bukan merupakan tiket percuma kebahagiaan di dunia, juga  bukan untuk dibanggakan. Segalanya beriringan dengan amanah yang perlu dilaksanakan dengan penuh tanggungjawab yang bakal dipersoalkan pada Hari Pengadilan. Besar atau kecil anugerah yang diperolehi, semua akan diperhitungkan…

Berbahagialah orang yang mampu menunaikan segala hak-hak harta, kuasa, ilmu dan anak-anak. Kebahagiaan yang dikecapi itu bukan sahaja mampu dinikmati di dunia ini, malah berterusan hingga ke akhirat apabila diredai Maha Pemberi dan mengizinkannya menjadi warga syurga yang kekal abadi!

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Rakyat Melaka pilih mana?

Pilihan Raya Negeri (PRN) Melaka bakal berlangsung esok, Sabtu dan tempoh berkempen akan tamat pada tengah malam ini.

Bahang kehangatan kempen PRN Melaka tidak begitu ketara secara fizikal berikutan peraturan dan SOP yang ketat, namun ia amat meriah di alam maya.

Platform-platform media kini menjadi saluran utama kempen PRN Melaka. Namun, persoalan penting di sini bagi rakyat Melaka, siapa dan parti mana yang hendak dipilih esok?

Sudah pasti semua parti sama ada BN, PN, PH, Putra, IMAN atau Bebas sedang berhempas-pulas dan berusaha memenangi hati pengundi di kawasan-kawasan yang ditandingi.

Sebahagian pengundi Melaka tentunya telah membuat keputusan untuk memilih parti dan calon mana, dan sebahagiannya belum. Namun begitu, beberapa garis panduan umum memilih parti dan calon perlu diberi perhatian.

Kecenderungan pengundi kebanyakannya memilih parti mana lebih daripada siapa calonnya. Namun begitu, parti dan calon mana yang ingin dipilih bergantung kepada banyak faktor.

Sama ada BN, PN atau PH, semuanya sudah ada pengalaman mentadbir negeri. Prestasi kerajaan parti mana yang lebih baik berkhidmat, sudah pasti rakyat Melaka mengetahuinya.

Bagi calon-calon Ketua Menteri yang diumumkan oleh ketiga-tiga gabungan tersebut, faktor ini mungkin mempengaruhi trend pilihan pengundi, kerana rakyat secara umumnya sudah mengetahui prestasi dan sumbangan mereka, namun faktor parti calon tetap memberi pengaruh besar.

Isu nasional seperti kesihatan terutamanya pandemik Covid-19 kemungkinan besar banyak mempengaruhi keputusan PRN Melaka.

Pergolakan demi pergolakan politik yang berlaku agak mengganggu kestabilan negeri sehingga terpaksa menempuh pilihan raya pada musim Covid-19 dan berpotensi memberi kesan yang buruk kepada kesihatan rakyat.

Selain itu, isu-isu tempatan dan pembelaan golongan marhaen jika dapat dimanfaatkan dengan baik, boleh memberi kelebihan kepada mana-mana parti yang memperjuangkannya.

Bagi calon-calon pula, aspek kompetensi, kewibawaan dan pengalaman berkhidmat dengan rakyat boleh menjadi nilai tambah dan peluang kepada mereka untuk memenangi kerusi.

Semoga rakyat Melaka dapat memilih parti dan calon yang benar-benar kompeten, cakna dan memperjuangkan nasib mereka, bukan yang sibuk bergaduh sesama sendiri, mengejar kuasa, projek dan juga harta.


IKRAM saran kerajaan bina ekonomi negara atas landasan syariah

Kerajaan Malaysia akan melaksanakan cukai barang dan perkhidmatan (GST) bermula 1 April 2015 pada kadar enam peratus untuk menggantikan cukai jualan dan perkhidmatan. Sistem cukai yang akan dilaksanakan ini telah dibentangkan dalam Bajet 2014 oleh Perdana Menteri Datuk Seri Najib Tun Razak di Dewan Rakyat pada 25 Oktober 2013.

Secara umumnya, kita mengetahui perbelanjaan negara kita belakangan ini tidak diurus dengan baik. Ini mendorong kerajaan Malaysia untuk mengenakan GST. Namun begitu, sekiranya perbelanjaan umum tidak dapat dikawal dengan baik, GST tidak akan mampu menyelesaikan masalah kewangan negara dalam jangka masa panjang. Kita telah dapat melihat pelbagai reaksi berkaitan keputusan kerajaan ini.

Pertubuhan IKRAM Malaysia berpandangan bahawa GST itu tidak haram secara mutlak. Ia dibolehkan dalam beberapa keadaan. GST perlu dinilai daripada aspek prosedur dan kesan pelaksanaannya sama ada ia patuh syariah atau sebaliknya.

Terdapat lapan syarat yang perlu dilakukan oleh pihak kerajaan sebelum memungut cukai daripada rakyat berdasarkan pandangan Imam al-Syatibi dalam kitabnya Al-I’tisam dan Imam al-Haramain al-Juwainy dalam kitabnya Al-Ghiyasi, iaitu:

1.       Wujud keperluan umum yang mendesak dari sudut pandangan syarak.

2.       Perbendaharaan negara tidak mampu memenuhi keperluan ini atau dijangka tidak mampu memenuhinya.

3.       Sesudah perbelanjaan mewah atau pembaziran dihentikan terlebih dahulu.

4.       Setelah masyarakat digalakkan untuk menyumbang.

5.       Pungutan cukai mestilah sekadar keperluan.

6.       Pungutan cukai hendaklah dilakukan secara adil dan saksama.

7.      Ia diambil dari lebihan keperluan setahun orang yang dicukai.

8.      Ia dibelanjakan untuk tujuan ianya telah dipungut.

Pertubuhan IKRAM Malaysia menyarankan kerajaan Malaysia untuk mengawal perbelanjaan dengan lebih teliti dan bijaksana. Pada masa yang sama, rakyat Malaysia perlu diberi pendidikan dan kesedaran untuk membantu kerajaan mengawal perbelanjaan.

Pada jangka masa panjang, kita mengharapkan nilai-nilai Islam diterima ramai dan mewarnai kehidupan rakyat Malaysia yang mana rakyat berlumba-lumba untuk menyumbang secara sukarela untuk membantu kerajaan sehinggakan tidak perlu lagi kepada pungutan cukai.

IKRAM mengakui bahawa sistem ekonomi dan kewangan Malaysia mempunyai keupayaan yang mapan dan kemas tetapi ia perlu mengutamakan prinsip-prinsip syariah dalam pengurusannya terlebih dahulu untuk memberi kesan yang positif kepada rakyat.

Pelaksanaan ini memerlukan pentadbir awam yang berdisiplin dan amanah untuk menghasilkan kesan yang baik kepada negara dan menyebarkan kebaikan keatas seluruh rakyat. Malaysia perlu mengembangkan keupayaan dan daya (capability & ability) yang didukung oleh prinsip-prinsip syariah kepada yang lebih baik untuk menjadi negara contoh.

Adalah menjadi harapan kami bahawa usaha-usaha memperbaiki sistem yang didukung oleh prinsip syariah akan menghasilkan ekonomi negara yang stabil. Ustaz Dr Mohd Parid Sheikh Ahmad

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


E-Wallet RM300 Untuk Dimenangi Di Pelancaran SBK 2022

SERI KEMBANGAN – Kuiz dengan hadiah e-wallet terkumpul RM300 bakal memeriahkan Pelancaran Sambutan Bulan Kebangsaan (SBK 2022) pada pagi esok, Sabtu.

Sambutan anjuran Pertubuhan IKRAM Malaysia (IKRAM) dengan kerjasama Kementerian Perpaduan Negara dan NGO akan dirasmikan oleh Presiden IKRAM, Hj Badlishah Sham Baharin.

Selain itu, SBK 2022 akan diserikan dengan pelancaran lagu jingel ‘Teguh Bersama’ dan acara pelepasan Konvoi Amal Perpaduan dengan motosikal berkuasa tinggi oleh MyIKRAM Bikers ke Zon Utara.

Majlis pelancaran sambutan boleh disaksikan secara langsung pada jam 9.00 pagi esok di saluran YouTube TV IKRAM di pautan https://youtu.be/qyLEW6CKGHE atau di Facebook Pertubuhan IKRAM Malaysia.

Sambutan dengan pelbagai acara menarik ini telah bermula pada 1 Ogos dan berakhir pada 16 September ini dengan program kemuncak, Karnival Kita Anak Malaysia (KAMI) di Universiti Teknologi Malaysia (UTM) Kuala Lumpur.

Untuk info lanjut perkembangan SBK 2022, sila layari https://linktr.ee/teguh_bersama.


Ramadan: Mendidik Jiwa, Memburu Syurga

Kerap imam mengingatkan kita sebelum mengangkat takbiratul ihram:

“Solatlah kamu seumpama solat yang terakhir.”

Dengan itu, ia akan menambahkan rasa kekhusyukan dan kesungguhan seseorang untuk menyempurnakan solat itu jika itulah solat yang terakhirnya. Begitu juga terdapat hadis yang menyebut:

من كان آخر كلامه لاإله إلا الله دخل الجنة

“Sesiapa yang akhir kalimahnya menyebut ‘La ilaha ilallah’, dia akan memasuki syurga.” (HR Ahmad, Abu Daud & Thabrani)

“Kenapa kalimah La ilaaha illallaah di akhir itu begitu besar ganjarannya berbanding La ilaaha illallaah di waktu yang lain? Ini kerana apabila ucapan itu merupakan ucapan terakhir, maka ia dilafazkan dengan penuh keikhlasan dan kesucian hati dan tidak ada lagi niat untuk kembali kepada perbuatan dosa dan maksiat.”

Dengan itu, kalaulah Ramadan ini seseorang itu berfikir sebagai Ramadan yang terakhir bagi kita, maka sudah tentu kita akan lebih menghargai setiap saat dan setiap detik yang berlalu pada bulan ini.

Guru Imam al-Ghazali mengingatkan bahawa seseorang itu akan bersungguh-sungguh dan tidak akan bertangguh beramal apabila ia tidak mempunyai angan-angan yang panjang, iaitu ia merasakan boleh hidup lama lagi.

Tetapi guru beliau itu berada di suatu tahap yang tinggi sekali merasakan hal itu sehingga menyatakan bahawa saat yang berlalu telah pun berlalu, dan saat yang kita bernafas sekarang sedang dinikmati dan nafas yang berikut itu belum pasti. Begitulah tingginya kesedaran guru beliau tentang angan-angan hingga nafasnya pun dijadikan ukuran.

Bagaimana kita? Mungkin kita merasakan 20 tahun lagi baru akan ternoktahnya hidup ini, kerana angan-angan kita itu bukannya nafas. Sebagai contohnya, mungkin kita pernah dengar ada yang menyatakan, “Ikut umur keluarga saya, 20 tahun lagi boleh hidup.”

Itulah sebabnya seseorang itu banyak bertangguh dan tidak bersungguh-sungguh kerana mengandaikan hidup ini masih lama. Ia sama juga seperti kehadiran tetamu yang mengatakan sebulan lagi akan bertamu ke rumah, maka seseorang itu tidak akan tergopoh-gapah bersiap sedia. Tetapi jika ia kata, dua jam lagi akan sampai, tentu kita akan utamakannya daripada kerja-kerja yang lain.

Demikian juga kehadiran malaikat maut dan juga mati. Sekiranya seseorang itu pendekkan angan-angan dan andaian, tentunya seseorang itu akan lebih cepat dan menghargai masa yang ada ini.

Andainya Ramadan ini Ramadan yang terakhir, sebagaimana yang diucapkan Almarhum Ustaz Abu Hasan Din al-Hafiz, tetapi Ramadan beliau yang terakhir adalah yang tahun lalu, 2018, bukan tahun ini (2019).

Dan sesungguhnya itu adalah pengajaran untuk kita semua. Walaupun mungkin harapannya itu adalah untuk tahun ini, namun semua itu tidak tercapai.

Ini penting dalam menimbulkan kesungguhan beramal sebagaimana Allah SWT menyatakan, puasa itu tujuannya takwa, ( لَعَلَّكُمْ تَتَّقُونَ )  hanya beberapa hari ( أَيَّامًا مَّعْدُودَاتٍ ).

Sekarang ini jika kita melalui laluan lebuh raya, kita akan dapati papan tanda mengenai pelbagai tawaran, yang di sana sudah pasti ada tarikhnya, dari bila sehingga bila, sebagai contoh dari 5 Mei hingga 10 Mei, ‘Sale’.

Yang mana tidak ada tawaran jualan sepanjang tahun, tetapi bertempoh tertentu. Begitulah dengan Ramadan, Allah hadirkan dengn tawaran ‘beberapa hari’ untuk hamba-Nya isi sebaik mungkin. Namun berapa ramaikah yang mengambil peduli?

Yang peliknya, jika ada ‘offer’ yang bersifat duniawi contohnya pelancaran tudung baru, mereka akan bermalam di depan kedai dan berebut-rebut menjadi pembeli pertama tudung baru tersebut.

Namun, adakah orang berebut-rebut untuk berburu kelebihan Ramadan? Sedangkan ia adalah “… hanya beberapa hari..” dan ia berlalu begitu pantas tanpa disedari.

Seringnya apabila dua atau tiga hari lagi, seseorang itu akan merasakan betapa cepatnya hendak raya, dan dari situ mula wujud penyesalan pada diri, kerana Ramadan akan meninggalkan kita. Apatah lagi di akhirat nanti akan menjadi lebih menyesal kerana di sana nanti akan dilihat suasana di Mahsyar, penghisaban.

كَأَنَّهُمْ يَوْمَ يَرَوْنَهَا لَمْ يَلْبَثُوا إِلَّا عَشِيَّةً أَوْ ضُحَاهَا

“Pada hari mereka melihat hari berbangkit itu, mereka merasa seakan-akan tidak tinggal (di dunia) melainkan (sebentar) di waktu petang atau pagi hari.” (An-Naazi’aat: 46)

Di akhirat nanti kita akan merasakan demikian, merasakan hidup pada waktu pagi atau petang sahaja. Cukup pengalaman kita di dunia ini, sudah terjadi.

Jika seseorang itu memikirkan saat kelahiran hingga ke detik sekarang ini, tentunya dalam waktu 20 minit, boleh habis semua cerita. Apatah lagi di akhirat sana, semuanya hanya beberapa saat sahaja.

Ketika itu, sekalian manusia akan menyesal sangat-sangat setiap minit yang dihabiskan dalam kehidupan mereka, khususnya di bulan Ramadan yang banyak kelebihan ini, tanpa dimanfaatkan bersungguh-sungguh untuk mendapatkan ganjaran-Nya.

Sudah tentu kesan daripada bisikan syaitan dan pengaruhnya selama sebelas bulan itu sedikit sebanyak mempengaruhi manusia, kerana nafsu itu adalah musuh dalam selimut yang mejadi teman kepada syaitan. Berdepan dengan syaitan ini memang satu masalah, kerana dia melihat kita (manusia), kita tidak dapat melihat dia.

Yang keduanya dia ‘full timer’, menyerang manusia ini siang dan malam. Dan manusia ini, banyak kerja lain seperti buat langsir, buat kuih raya, tukar tayar, tukar minyak hitam dan bermacam-macam lagi. Tetapi dia (syaitan) hanya satu projek sahaja iaitu menyesatkan manusia, siang dan malam tanpa henti.

Selain itu, dia tidak pernah lupa bahawa manusia ini adalah musuhnya. Tetapi kita sebagai manusia yang sering lupa bahawa dia adalah musuh kita. Dia ada teman dalam diri manusia ini, yang membantunya iaitu nafsu.

Sebab itu, untuk berdepan dengan syaitan ini, hanya bergantung dan meminta kepada Allah SWT sahaja. Sia-sia seseorang itu melawannya, tetapi kita perlu minta Allah tolong, hinggakan ketika hendak membaca al-Quran pun, seseorang itu perlulah meminta pada Allah agar diberikan kekuatan.

فإذا قرأت القرآن فاستعذ بالله من الشيطان الرجيم

“Oleh itu, apabila engkau membaca Al-Quran, maka hendaklah engkau terlebih dahulu) memohon perlindungan kepada Allah dari hasutan Syaitan yang kena rejam.” (An-Nahl: 98)

“Jangan beramal,” kata syaitan. “Tidak perlulah berbuat amalan kerana semuanya itu sunat sahaja,” ditambah pula jika seseorang itu mengaji Usul Fiqh, sunat itu jika dikerjakan mendapat pahala, jika ditinggalkan tidak dapat dosa.

Dari sudut penyucian jiwa, sunat itu jika dikerjakan mendapat pahala, jika ditinggalkan rugi. Jangan sesekali fikir, jika ditinggalkan tidak mengapa.

Seseorang itu perlu berfikir bahawa amal ibadah sunat itu ditinggalkan bukan tidak apa-apa tetapi jika ditinggalkan, seseorang itu akan menyesal dan merasa rugi, apatah lagi yang fardu dan yang wajib.

Sekiranya seseorang hamba itu diberikan taufik, ia akan berkata kepada nafsunya: “Wahai nafsu, aku perlukan bekalan untuk kembali kepada Allah untuk akhirat.” Maka tentunya ia berkeinginan untuk beramal.

Dan ketika itu datang pula perangkap kedua: “Ya, kamu perlu beramal, tetapi bukan sekarang. Kamu masih muda. Kamu boleh hidup lama lagi. Datuk kamu pun masih hidup. Takkan kamu nak mati dulu daripada datuk nenek kamu? Tunggulah lepas berumah tangga. Tunggulah lepas ada anak dan semua berjaya, bersara dan sebagainya.”

Sekiranya seseorang hamba itu mendapat taufik daripada Allah, ia akan berkata: “Wahai nafsu, aku perlu lakukan sekarang. Aku tidak boleh bertangguh kerana ajal maut bukan di tangan aku tetapi ketentuan Allah SWT. Aku tidak tahu bilakah aku akan mati, maka aku perlu lakukan sekarang juga.”

Maka dilakukanlah olehnya dengan rasa gangguan oleh urusan itu dan ini sehingga seseorang itu melakukannya dengan tidak sempurna, dilaksanakan dengan gopoh-gapah, membaca al-Quran dengan tidak sempurna, solat, rukuk, sujudnya tidak sempurna.

Di mana khusyuk dan keikhlasannya? Buat seperti melepaskan batuk di tangga, dengan tidak ada rasa ‘khauf’ (takut) dan ‘rajaa’’ (mengharap).

Ketika berbuka puasa pula, tiada rasa takut dan harap apabila melihat juadah-juadah yang lazat di depan mata. Ia merasakan tidak kisah apa yang terjadi terhadap puasanya.

Sedangkan para ulama telah mengingatkan kita, “Setiap ilmu itu perlu melalui tiga perkara, iaitu perlu diamalkan, amalan itu perlu disempurnakan, berharap diterima Allah SWT.”

Nabi Ibrahim alaihissalam selepas membina Kaabah pun berdoa (Al-Baqarah: 127):

رَبَّنَا تَقَبَّلْ مِنَّا ۖ إِنَّكَ أَنتَ السَّمِيعُ الْعَلِيمُ

Itulah perbuatan Nabi yang membina masjid, masih mengharap dan berdoa: “Ya Allah, terimalah amalan hamba-Mu ini.”

Perasaan takut bahawa puasa itu tidak diterima, bimbang itu akan mendorong seseorang hamba itu melaksanakan fardu, amal dengan sebaik-baiknya, sesempurna mungkin kerana amal yang sempurna itulah yang layak mendapat kebesaran dan keagungan Allah SWT.

Melakukan ibadah bukan ikut suka kita, tetapi ikut apa yang Allah dan Rasul-Nya suka kerana dengan cara itu, ia akan diterima oleh Allah SWT. Jika tidak, sekurang-kurangnya seseorang itu bertaubat, beristighfar kepada Allah SWT serta mengharapkan Dia menerimanya.

Kemudian, kalau seorang hamba tadi itu telah diberikan taufik, lalu ia pun berkata: “Tidak, saya perlu melakukan ibadah ini dengan sempurna, jika tidak, ia tidak diterima Allah.”

Anak Nabi Adam alaihissalam, kedua-duanya berkorban. Yang seorang berkorban sambil lewa, dan seorang lagi bersungguh-sungguh. Lalu yang bersungguh-sungguh itu Allah SWT terima amalannya, korban si Habil yang Allah terima.

Peristiwa itu mengajar dan mengingatkan kita sebagaimana sabda Nabi SAW:

كم من صائم ليس له من صيامه إلا الجوع والعطش

“Berapa ramai orang yang berpuasa, ia tidak dapat apa-apa daripada puasanya, melainkan lapar dan dahaga.” (HR An-Nasa’i)

Adakah itu yang kita mahu, mendapat lapar dan dahaga? Tidakkah kita bimbang akan puasa ini tidak diterima-Nya? Naudzubillahi min dzalik.

Ketahuilah, perkara yang paling bahaya bagi kita sebenarnya adalah kemurkaan Allah. Kalau Allah murka, tiada siapa yang dapat menghalangnya.

Anak Nabi Nuh alaihissalam berkata kepada ayahnya ketika Nabi Nuh mengajak anaknya naik ke atas bahtera (Nuh: 42-43):

“Wahai anakku, marilah naik bersama kami.”

قال سآوي الى جبل يعصمني من الماء

“Aku akan naik bukit, ia akan menyelamatkan aku daripada air.”

Maka, kita perlu ingat bahawa jika Allah SWT murka, tiada siapa yang boleh terlepas. Ia amat dahsyat dan tiada siapa yang dapat menanggungnya.

Jadi, jangan main-main dengan kemurkaan dan seksaan Allah. Memang ia sangat dahsyat, agar nafsu hamba-Nya takut setakut-takutnya, gerun kerana tiada siapa yang boleh lepas dan mampu menanggung seksaan-Nya.

Takwa itu ialah memelihara diri daripada bahaya. Jadi, kita perlu lahirkan setiap hari bahawa bala yang paling besar ialah kemurkaan Allah.

Sebab itu disebutkan, takwa itu melaksanakan perintah Allah, meninggalkan larangan Allah, tidak mengikut hawa nafsu dan juga syaitan kerana semua itu membawa bahaya kepada diri seseorang itu, dengan kata lain, menzalimi diri dengan melakukan pelanggaran yang sudah ditetapkan Allah.

Dalam Islam, terdapat konsep zalim terhadap diri sendiri iaitu apabila seseorang itu melanggar perkara-perkara yang dilarang oleh Allah. Maka, perlulah diingat bahawa nafsu ini perlu diingatkan selalu.

Ramai yang berlumba-lumba mencari produk awet muda, mencari ubat-ubat atau suplemen untuk sihat, menginginkan tempat percutian yang mendamaikan, hotel lima bintang yang mana semuanya disediakan, ketika makan ada yang menghidangkan, disendukkan, layanan-layanan yang istimewa, lazat-lazat dan ramai juga yang tidak mahu mati dengan memakan ubat-ubat tertentu, kononnya.

Sebenarnya segala keinginan itu Allah SWT telah sediakan, ada dalam syurga-Nya. Insya-Allah, mereka yang menginginkannya akan dapat dengan syarat mengikuti segala perintah dan meninggalkan segala larangan-Nya serta perlu bersabar sedikit untuk menuju ke destinasi itu.

Apabila masuknya Ramadan, seseorang itu menghayatinya sebagaimana ayat:

من صام رمضان إيمانا واحتسابا غفر له ما تقدم من ذنبه

“Sesiapa yang berpuasa Ramadan dengan penuh keimanan dan pengharapan, maka Allah ampunkan dosanya yang lalu.” (HR Bukhari & Muslim)

Jadi, kita perlu timbulkan rasa ingin itu sebagaimana tiap-tiap malam dalam mukadimah witir, imam ada membacakan:

“Dan akhirat itu lebih baik dan lebih dekat.” (Al-A’laa: 17)

Sebab itu pada bulan Ramadan ini, umat Islam digalakkan banyak berdoa meminta syurga.

اللهم إنا نسألك رضاك والجنة ونعوذ بك من سخطك والنار

“Ya Allah, sesungguhnya kami memohon kepada-Mu akan keredhaan-Mu serta syurga, dan kami berlindung dengan-Mu daripada kemurkaan-Mu dan api neraka.”

Dengan mengingati hari akhirat itu, balasan-balasan yang akan diberikan Allah, dengan berdoa bersungguh-sungguh, maka kita akan dapatkan dengan bersungguh-sungguh, tentunya nafsu boleh diredakan dan keinginan itu boleh ditundukkan.

“Oleh itu, sabarlah kamu menerima perintah Tuhan-mu…” (Al-Insaan: 24)

Allah perintahkan kita sabar, kerana balasan akhirat itu, kerana usaha-usaha kita di dunia ini dan dengan sebab kesabaran diri kita.

Justeru, untuk meningkatkan kualiti puasa, umat Islam perlulah menjaga tujuh anggota ini supaya tidak menjadi sumber laluan kekotoran jiwa yang tidak menghasilkan takwa.

Dalam kitab Penawar Hati karangan Syeikh Abdul Qadir al-Mandili (kitab jawi tua) mengatakan:

“Hati ini ibarat kolam yang bersih, terdapat tujuh saluran ke kolam itu. Jika saluran itu kotor, air dalam kolam itu akan kotor. Jika mahu dibersihkan, saluran itu perlu ditutup dahulu dan disalurkan air yang bersih. Demikianlah hati, saluran yang membawa kekotoran pada hati itu ada tujuh iaitu mata, telinga, lidah, tangan, kaki, perut dan kemaluan.”

Dosa-dosa sering tercipta melalui tujuh tempat itu.

“Katakanlah kepada orang mukminin supaya menundukkan pandangan mereka…” (An-Nuur: 30)

Antara anggota manusia yang paling aktif adalah mata kerana saluran itu jika tidak ditutup, akan mendatangkan dosa dan akan memberi kesan titik hitam pada hati.

Selain itu, di bulan Ramadan digalakkan membaca al-Quran kerana al-Quran itu, apabila kita membacanya, ketujuh-tujuh saluran itu fokus membawa kesucian kepada jiwa.

Mata melihat al-Quran, telinga mendengar bacaan al-Quran, lidah membaca al-Quran, tangan memegang al-Quran, badan mengadap kiblat dan semua saluran itu menjurus kepada penyucian jiwa, saluran-saluran itu dibersihkan dan kolam-kolam itu menjadi bersih dengan taubat dan istighfar.

Mudah-mudahan dengan Ramadan ini, dosa-dosa kita diampunkan-Nya.

Sumber: Tazkirah khas Ramadan oleh Konsultan Tarbiah IKRAM, Ustaz Abdul Muhaimin Mohd Shahar kepada kakitangan Ibu Pejabat IKRAM, Rabu, 15 Mei 2019.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Siapa sahabat yang sebenar?

Jika ditanya, apa erti sahabat bagi anda? Ada yang menjawab, sahabat adalah seseorang yang akrab dengan kita.

Ia sudi berkongsi apa jua cerita kepada kita. Ia ada bersama kita ketika susah dan senang, di kala jatuh dan bangun, saat manis dan pahit, gelap dan terangnya kehidupan ini.

Memang fitrah manusia Allah ciptakan sebagai makhluk sosial. Manusia perlu berkomunikasi dengan insan lain untuk membentuk rantaian kehidupan.

Bukankah dulu Nabi Adam berasa sunyi kerana tidak mempunyai teman untuk diajak bicara dan berkongsi rasa semasa di syurga? Kerana itu Allah telah menciptakan Hawa untuk menjadi pendamping menepis kesunyian beliau.

Itu Nabi Adam, apatah lagi kita insan biasa. Kita memerlukan seseorang untuk dijadikan sandaran dalam mengharungi onak duri selama di alam fana ini. Dialah sahabat.

Walau bagaimanapun, definisi sahabat sebenarnya lebih daripada itu. Sahabat sejati adalah ia yang berjaya menarik kita menuju syurga dan keredaan Allah.

Sahabat sesungguhnya bukan setakat bimbang tentang urusan duniawi tapi juga ukhrawi kita. Sekiranya kita cuai terhadap perintah dan larangan Allah, maka sahabat kita ini akan segera mengingatkan kita kembali.

Terdapat individu yang merosakkan makna sahabat. Mereka menganggap sahabat adalah orang yang sanggup bersama-sama melakukan keburukan, berborak perkara yang tidak bermanfaat, saling berkata kotor, mencarut, berfoya-foya dan minum arak bersama, berjudi, merompak atau seumpama dengannya, juga berbagi untung dan rugi sesama mereka.

Allahul musta’an. Sungguh, yang demikian itu bukanlah sahabat sejati melainkan mengundang mereka kepada kemurkaan Allah. Apa lagi yang kita punya seandainya Allah marah kepada kita?

Jikalau ia mengaku sebagai sahabat sejati anda, itu adalah dusta! Mana mungkin seseorang yang benar-benar menyayangi anda membiarkan malah mengajak anda menuju ke neraka? Semua itu cuma hawa nafsunya yang mahu dipenuhi.

Oleh kerana itu, kita mestilah bijak dalam memilih kawan. Itu bukan bermakna kita berasa suci dan hanya mahu berkawan dengan mereka yang berkelakuan baik sahaja. Tidak salah berkawan dengan semua orang, sama ada yang soleh mahupun tidak.

Apa yang harus kita titik beratkan adalah pastikan kita mengajak sekali kawan-kawan yang berakhlak buruk itu ke arah ketakwaan dan jangan pula kita ikut terpengaruh dengan perangai tidak elok mereka.

Seterusnya, apabila kita bersahabat dengan manusia yang baik-baik, secara tidak langsung kita pun terikut-ikut dengan keperibadian mereka. Mereka ibarat motivasi bagi kita untuk berlumba-lumba dalam melakukan kebajikan.

Rasulullah saw pernah mengujarkan bahawa, “Perumpamaan teman yang baik dan teman yang buruk adalah seperti seorang penjual minyak wangi dan seorang tukang besi. Adapun, penjual minyak wangi akan memberi kamu (minyak wangi tersebut), atau kamu membeli daripadanya, atau kamu mendapat bau yang harum daripadanya. Sedangkan tukang besi pula, akan membakar bajumu dan juga kamu mendapat bau yang busuk.” (HR Bukhari, No. 5534 dan Muslim, No. 2628)

Sahabat juga adalah cerminan diri kita. Bagaimana akhlak kita, maka akan berpengaruh kepada dirinya, begitu pula sebaliknya.

Dalam sebuah hadis riwayat Abu Dawud (No. 4193) disebutkan, “Seseorang itu tergantung pada agama temannya. Oleh kerana itu, salah satu di antara kamu hendaklah memerhatikan siapa yang dia jadikan teman.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Makanan, sokongan emosi untuk mangsa banjir

“Antara aktiviti yang dijalankan ialah ziarah mangsa banjir dan agihan pek banjir yang berupa pek coffee break, pampers dan cenderahati untuk kanak-kanak,” ujar i-Bantu Segamat mengenai aktiviti hari ketiga operasi i-Bantu di sana pada 27 Januari lalu.

Selain itu, turut diadakan Psychological First Aid (PFA) kepada mangsa banjir sebagai satu bentuk sokongan emosi ketika saat krisis seperti ini.

“Sukarelawan i-Bantu telah diberikan latihan ringkas oleh Dr Mariam Amaran, Pakar Psikiatri dari Hospital Segamat tentang bagaimana PFA boleh diberikan kepada mangsa banjir dengan cara yang betul.”

Dalam perkembangan berkaitan, i-Bantu Segamat bersama Team Infaq Jumaat menyampaikan pek agihan makanan minum petang ketika menziarahi dua penempatan banjir iaitu di Sekolah Kebangsaan Spang Loi yang menempatkan sekitar 300 orang daripada 65 buah keluarga dan seterusnya meneruskan perjalanan ke Dewan Raya Kg Pudu untuk menziarahi hampir 30 orang mangsa banjir yang ditempatkan di situ.

“Kumpulan yang terdiri daripada orang-orang muda dalam skuad Sukarelawan i-Bantu yang masih kuat tenaga dan tangkas bekerja, ditugaskan membersih tiga buah rumah di sekitar Kg Berata dan Taman Tasek Kg Jawa.”

Mereka juga turut membantu kerja-kerja pembersihan di Dewan Raya Kg Berata dan kemudiannya menjalankan aktiviti agihan pek banjir di penempatan banjir yang masih dibuka di sekitar Gemereh.

“Walaupun hujan masih turun dengan lebatnya, namun demi rasa kasih dan prihatin kepada mereka yang sedang dilanda ujian, tugasan-tugasan yang dirancang dapat dilaksanakan.”

Pengalaman manis menyantuni dan berkhidmat kepada masyarakat akan sentiasa menjadi pemangkin untuk para sukarelawan i-Bantu IKRAM meningkatkan lagi kemahiran dan pengetahuan tentang pelaksanaan kerja-kerja kesukarelawanan dengan lebih cekap dan berkesan.

Selain edaran pek makanan dan pembersihan, pihak i-Bantu turut merancang untuk mengadakan Free Market dengan kerjasama beberapa NGO lain bagi mengagihkan barangan keperluan percuma kepada mangsa-mangsa banjir di Kg Paya Lang, Batu Anam pada Jumaat ini.

Lagi info & foto: IKRAM Segamat


Kenali masyarakat Kenyah

Program amal enam hari lima malam itu dianjurkan Pertubuhan IKRAM Daerah Sibu dengan kerjasama IMAM Response & Relief Team (IMARET) dan Koperasi Islah Malaysia Berhad (KIMB) bagi mendekati komuniti masyarakat Kenyah yang tinggal di rumah panjang Long Busang, sebuah kawasan di pedalaman daerah Belaga.

Pengarah program, Zurina Ain Ibrahim berkata, program berkenaan diadakan bagi menyelami kehidupan masyarakat di kawasan terbabit yang majoritinya beragama Islam sambil menghulurkan bantuan dan memberi bimbingan agama melalui guru yang dibawa bersama.

“Peserta juga ditempatkan sebagai anak angkat kepada keluarga terpilih untuk merasai kehidupan masyarakat Kenyah.

“Pada masa sama, kita turut mengadakan pemeriksaan kesihatan untuk penduduk kampung kerana ada kalangan sukarelawan yang bertugas sebagai doktor,” katanya.

Pelbagai aktiviti lain turut diatur membabitkan golongan wanita, remaja dan kanak-kanak bagi mengeratkan hubungan antara peserta program dengan masyarakat.

“Setiap program mendapat sambutan menggalakkan daripada penduduk termasuk sukaneka yang diadakan meriah di kawasan rumah panjang terbabit.

“Kami juga sempat mengadakan kenduri secara gotong-royong bersama penduduk beragama Islam di Masjid Rahmah dan menyerahkan sumbangan ‘kit solat’ kepada semua 62 keluarga Islam yang tinggal di situ,” katanya.

Peserta, Shafiq Azli Mohd Salleh berkata, dia begitu terharu dengan layanan mesra yang diberikan oleh keluarga angkat dan masyarakat di kawasan berkenaan.

“Paling menarik, kami turut dibawa menaiki perahu panjang milik keluarga angkat masing-masing menuju ke Sungai Tanyit iaitu sebuah kawasan air terjun yang indah dan menikmati ikan segar yang ditangkap,” kata guru dari Sekolah Kebangsaan Lubok Mawang, Kapit ini.

Ternyata, biarpun terpisah dengan hutan belantara, namun masyarakat suku kaum Kenyah masih lagi kental iman mereka dan Pertubuhan IKRAM Sibu amat berharap ada pertubuhan bukan kerajaan (NGO) lain terutamanya yang aktif berdakwah dapat mendekati mereka bagi membimbing dan memberi sokongan kepada penduduk Long Busan ini.

Sumber: Harian MetroTerikh: Selasa, 23 Februari 2016Link: http://www.hmetro.com.my/node/117352Album program: http://on.fb.me/1Ow1QOH

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Cabaran Istiqamah Perjuang, Pertahan Kebenaran

Dunia yang sedang kita diami dan akan kita tinggalkan ini, menuntut diri kita supaya istiqamah memperjuangkan hal-hal kebenaran.

Kerana kelak, apa yang kita perlakukan di dunia ini akan dihitung dan dikira oleh Tuhan di mahkamah yang diadili oleh Sang Pencipta keadilan, yakni Allah SWT.

Atas nama kebenaran, manusia wajib bangkit dan mempertahankan prinsip ini meksipun ia terpaksa dibayar dengan kepenatan, kata-kata cemuhan dan sebagainya.

Apabila kita berbicara soal istiqamah, dalam Tahzib Madarij as-Salikin, Imam Ibnu Qayyim menukilkan kata-kata Umar al-Khattab r.a. yang bermaksud:

“Istiqamah itu kamu berdiri terus mematuhi suruhan dan larangan Allah tanpa berubah-ubah seperti musang.”

Perkataan ini nampaknya seperti ringkas tetapi membawa makna yang cukup besar dalam hidup diri seorang Muslim.

Inilah juga prinsip yang wajib dipegang kuat oleh kita sebagai seorang Muslim, bersikap telus dan jujur pada kebenaran, tidak teragak-agak dan takut untuk katakan yang benar sekalipun berada di hadapan orang-orang besar dan berkedudukan.

Tugas mempertahankan kebenaran secara istiqamah bukanlah sesuatu usaha dan tanggungjawab yang mudah.

Walau hari ini kita melihat begitu ramai para penceramah dalam pelbagai medium, bercakap dan berbicara soal betapa pentingnya berdiri teguh atas nama kebenaran, tetapi belum tentu yang bercakap itu mampu melakukan apa yang diperkatakannya.

Ada sebahagiannya memperjuangkan dan mempertahankan kebenaran bukan kerana niatnya yang teguh, sebaliknya kerana perjuangannya itu menguntungkan koceknya dan mampu menaikkan pasaran dirinya.

Kebenaran adalah kekal selamanya kebenaran. Tidak akan sama sekali kebenaran berubah menjadi kebatilan hanya kerana habuan dan pulangan yang lumayan.

Tanpa mengambil peduli akan nasib untung rugi dirinya, kebenaran akan tetap dipertahankan meskipun jutaan cemuhan, fitnah dan hemburan kata nista datang menerpa dan menyapa.

Allah Azzawajalla menjanjikan ganjaran yang lebih besar dan lumayan kepada mereka yang istiqamah berada atas jalan kebenaran. Dalam Surah Fussilat ayat 30, Allah SWT berfirman yang bermaksud:

“Sesungguhnya orang yang berkata (menegaskan keyakinannya): “Tuhan kami ialah Allah,” kemudian mereka istiqamah (tetap teguh diatas jalan yang betul), akan turun malaikat kepada mereka dari semasa ke semasa (dengan memberi ilham): “Janganlah kamu bimbang, dan janganlah kamu bersedih, dan terimalah berita gembira bahawa kamu beroleh syurga yang telah dijanjikan kepada kamu.”

Bagi mereka yang sentiasa istiqamah mempertahankan kebenaran, bersama mereka adalah bantuan dan pertolongan daripada Allah SWT sama ada ketika di dunia apatah lagi di negeri akhirat sana.

Sambungan daripada firman di atas, Allah SWT berfirman dalam Surah Fussilat ayat 31 yang bermaksud:

“Kamilah penolong-penolong kamu dalam kehidupan dunia dan pada hari akhirat ; dan kamu akan beroleh pada hari akhirat apa yang diingini oleh nafsu kamu, serta kamu beroleh pada hari itu apa yang kamu cita-citakan mendapatnya.”

Oleh kerana sukarnya untuk berdiri teguh di bawah panji kebenaran, dan dek kerana kelamnya mata dengan habuan duniawi semata, ramai orang telah binasa menolak kebenaran sesudah hal itu mereka ketahui.

Bukan soal mereka tidak tahu kebenaran, tetapi kerana ketamakan nafsu durjana, kebenaran tetap ditolak meskipun kebenaran telah sampai ke pengetahuan mereka.

Dalam al-Quran, menerusi Surah al-Baqarah ayat 40, Allah mengingatkan Bani Israel yang mana mereka telah pun mendapat kebenaran namun menolaknya. Firman Allah yang bermaksud:

“Wahai Bani Israel ! Kenanglah kamu akan segala nikmat yang telah Aku berikan kepada kamu, dan sempurnakanlah perjanjian (kamu) dengan Ku, supaya Aku sempurnakan perjanjian Ku dengan kamu; dan kepada Akulah sahaja hendaknya kamu berasa gerun.”

Setelah Allah memberikan mereka nikmat kebenaran melalui utusan-Nya, Nabi Musa a.s., namun setelah itu mereka tetap enggan mengikut kebenaran, menolak malah tidak tahu bersyukur dengan apa yang telah dikurniakan kepada kaum mereka.

Sikap ini adalah menjadi pedoman kepada kita semua agar sentiasa mencari dan mempertahankan kebenaran. Setelah yang benar telah diketahui, maka pertahankanlah hal tersebut dengan seteguh mungkin.

Melihat pada dunia hari ini, perubahan cara fikir orang zaman sekarang yang lebih terbuka tanpa sempadan telah banyak menguji kita untuk membawa kebenaran.

Pasti ada sahaja hujah dan dalil untuk menghalalkan yang haram dan mengharamkan yang halal.

Pada mereka kebenaran itu mutlak pada puak mereka, bukan pada isi kandungannya. Asalkan mereka puak kita, maka kita akan pertahankan dengan nama kebenaran.

Tidak kurang juga bagi mereka yang sangat berpegang kuat pada kepercayaan tradisi turun-temurun, menjadi pak turut lakukan apa sahaja yang dibuat oleh orang terdahulu tanpa menyemak akan kebenarannya.

Hal itu membuatkan kita sukar untuk menentukan sesuatu kebenaran. Tipu daya dan fitnah telah pun bermaharajalela. Dalam sebuah hadis sahih riwayat Imam Ahmad, sabda baginda Nabi SAW yang bermaksud:

“Sebelum kiamat, adanya tahun-tahun yang penuh tipu daya. Ketika itu didustakan orang yang benar, dianggap benar orang yang dusta, dianggap khianat orang yang amanah, dianggap amanah orang yang khianat.”

Demikianlah sukarnya kita untuk sentiasa bercakap benar, jujur pada kehidupan dan telus pada pendirian.

Sifat istiqamah dalam mempertahankan kebenaran memerlukan kita untuk bersikap berani, cekal jiwa dan perasaan dan sedia berkorban demi makna sebuah kebenaran.

Dalam sebuah hadis riwayat Muslim, seorang sahabat Nabi bernama Sufyan bin Abdillah r.a. bertanya kepada Nabi SAW yang bermaksud:

“Wahai Rasulullah, beritahuku dalam Islam ini satu perkataan yang aku tidak perlu bertanya sesiapa selain engkau. “Jawab Nabi SAW, “Katakan, aku beriman dengan Allah, kemudian kamu beristiqamahlah.”

Mudah-mudahan Allah memberikan kita kekuatan untuk terus menerus berada dalam kebenaran seterusnya mempertahankannya walau pelbagai onak duri dan cabaran yang bakal ditempuh kelak.

Selain sukarnya untuk bertarung dengan diri sendiri, sukar jugalah untuk istiqamah mempertahankan kebenaran. Semoga Allah merahmati dan memberkati hidup kita untuk istiqamah di jalan kebenaran.

Muhammad Faidhi Azis
Ketua Rakan Hidayah Perlis

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Mostbet Türkiye Bahis Platformunun 2023 Yılında Güvenilir Incelemesi

Mostbet, 2009 yılında kurulan 1 milyondan fazla üyesi olan mostbet aviator 93 ülkede hizmet veren popüler ve lisanslı bir bahis sitesidir. Şəxsi hesabda oyunçu üçün hesabı fərdiləşdirməyə imkan verən parametrlər var. Hoş geldin teklifi sadece birkaç gün için geçerli olsa da, tadını çıkarabileceğiniz birçok promosyon var.

Mostbet bir anlamda sektör payının ciddi bir kısmını ele almıştır. Yapacağımız hızlı incelememiz sonucunda sitenin sahip olduğu bu trafiğin ve yorumların abartı olup olmadığına dair çıkarımda bulunacağız. Bünyesinde Visa, Ecopayz, Maestro, Mastercard, Litecoin, Bitcoin, Papara ve Ripple gibi para yatırma seçenekleri ile bu süreç kısa sürede tamamlanır. Bahis şirketi ayrıca sanal spor bahis simülasyonları olan Aviator oyunları da sunmaktadır. Futbol, basketbol ve daha fazlası gibi çeşitli spor dallarında simüle edilmiş maçlara bahis oynayabilirsiniz.

Örneğin Aviator, kullanıcıların iletişim kurmasını sağlayan bir canlı sohbet özelliğine sahip olduğu için sosyal bir bahis oyunu olarak biliniyor. Kullanıcı konumuna uygun bayrakların da ana sayfa düzenine eklenmesi hoş bir görüntü sağlıyor.

Herhangi bir çevrimiçi oyun platformundaki anlaşmaya müdahale eden şeylerden biri, profesyonel müşteri hizmetlerinin kalitesidir. Mostbet güncel giriş adresine hızlı bir şekilde ulaşarak kazanma şansına sahip olabilirsiniz. Mostbet, spor bahisleri hizmetleri ile tanınmaktadır, ancak aynı zamanda çeşitli kumarhane oyunları da sunmaktadır. Oyun seçimi bahis bölümünden daha küçüktür, ancak mevcut Mostbet müşterileri için uygundur. Most bet web sitesi 2010 yılından bahis sektöründe ilk adımlarını atmıştır mostbet giriş.

Hızla büyüyen ve çoğunu kullanan bahis platformuna katılmak istiyorsanız, Android cihazınıza uygulamaları indirin. 18 yaşın üzerindeki herkes Kazakistan’daki Mostbet Casino web sitesine kaydolabilir. Oyuncular ayrıca bir Google hesabı aracılığıyla kolay yetkilendirmeye erişmek için bacaklardan birini çekerler.

Casino sitesinin mobil sürümünü başlatmak için, kullanılan herhangi bir tarayıcıyı açmanız ve kaynağın alan adını girmeniz gerekir. Promosyon kodları, bahis maliyetini azaltmak, bonus miktarları almak veya başka avantajlar elde etmek için kullanılabilir. Bunlar bonuslardan sadece birkaçı; aralarından seçim yapabileceğiniz birçok heyecan verici promosyon var. Oyuncuların herhangi bir bonus talebinde bulunmadan önce şartları okumaları ve anlamaları tavsiye edilir. Kayıt tamamlandığından, ancak 7 takvim gününden fazla olmasından bu yana 15 dakika geçtiyse, karşılama bonuslarının sayısı%100 olacaktır.

Aviator oyununun en önemli taktiği çok fazla para bahsinden başlamamak ve çok hırs yapmamaktır. Buna ek olarak, bazen oyuncular bültenleri kabul etmeyi unuturlar ve en son bahis adresini bulamazlar. Çok sayıda etkinliğin yanı sıra, bu bahis bürosunun müşterileri yüksek oranlara dikkat çekiyor. İkincisi, zaman ve spordan bağımsız olarak şu anda en popüler etkinliklerden oluşan bir settir.

BTC, Havale, Payfix, Papara, kredi kartı, banka kartı gibi yöntemlerden birini seçe bilirsiniz. Hesap bilgileri, şifre ve yatırdığınız parayı kontrol ettikten sonra parayı yatır tuşuna basarak para yatırmayı gerçekleştirmiş oluyorsunuz. En fazla 5 dakika içerisinde paranız hesabınıza yatmış oluyor ve aviator oyununda oyuncu statünüz yer alıyor. Ayrıca, her ikisi de web sitesinin masaüstü sürümünde bulunmayan özel bonuslar ve promosyonlarla birlikte gelir. Mostbet, Türk kullanıcılarına her yerde empieza her zaman bahis seçeneklerine kolay erişim sağlayan web sitesinin mobil versiyonunu sunuyor. Mobil sürüm, sezgisel ve kullanıcı dostu bir düzen ile masaüstü site ile aynı özellikleri empieza işlevleri sağlamak üzere tasarlanmıştır.

Müşterilerin olumlu değerlendirmeleri sayesinde, yeni oyuncular şüphesiz hesaba para aktarabilecek ve bahis oynayabilecekler. Bu bonus, tüm yeni site veya uygulama kullanıcıları için kullanılabilir. Yüksek kaliteli arayüz nedeniyle, formu doldurmak kolay olacaktır; bu, bu platformun bir parçası olmasını sağlayacaktır. Bahçeler, genel kayıt işlemini sonlandırmak için temel kişisel bilgileri tanıtmak zorundadır.

Bundan dolayı belli aralıklar ile giriş adresini değiştirecektir. Sizde siteye ulaşımda giriş sorunu ile karşılaşmamak için bizi takip ediniz. Dolandırıcılar bunu uzun süredir kullanıyor ve bahis ofisinin tam kopyalarını oluşturuyor. Böylelikle kullanıcılardan kişisel verileri, kart numaralarını ve parayı çalarlar. Bu bahis ofisinin objektif çalışması için olumsuz bir soruşturmayı düşünmek gerekir. Bu tür zorluklar bilgisayar korsan saldırıları, saldırılar veya bölgesel kısıtlamalar nedeniyle ortaya çıkabilir.

Tabii ki, bukmeker şirketi Türkiye lirası ile para yatırmak ve elde etmeyi kabul ediyor. Küçük bir ekran için değiştirilen arayüz sayesinde kumarhanenin ana versiyonundan daha uygun olacaktır. Oyuncular için avantaj, finansal işlemler gerçekleştirirken kumarhanenin komisyonları kaldırmamasıdır. Kazanılan fonları almak için, Kişisel Hesabın uygun bölümüne istek bırakmak yeterlidir. Mostbet Aviator’un tasarımının – oldukça orijinal olmasına rağmen, burada kazanç elde etme prensibi pratik olarak normal klasik slottan farklı değildir. Oyunun avantajlarından biri, yüksek RTP veya geri dönüş yüzdesidir.

Aksi takdirde, yeni kullanıcı ikinci önemli prosedürü – doğrulamayı başarıyla tamamlayamaz. Ayrıca Bitcoin (BTC), Litecoin (LTC), Ethereum (ETH), Dash (DASH) ve Ripple (XRP) gibi başka kripto para birimlerini de kabul eder. Hareket halindeyken bahis oynamanıza izin verecek bir spor platformu arıyorsanız, bu casino listenizin başında olmalıdır. Mostbet İngilizce, İspanyolca, İtalyanca, Fransızca, Portekizce dahil olmak üzere bir dizi dili desteklemektedir. Yani, nereden olursanız olun, bu bahis sitesini kendi ana dilinizde kullanabileceksiniz.

Bağlantı konumlarına özel değişebilen tema ve yazı dilleri kolay kullanıma yardımcı oluyor. Mostbet casino, Türkiye ve Avrupa şampiyonaları da dahil olmak üzere çeşitli liglerde sporlara canlı bahis sunar. Son zamanlarda artan bahis oyunları sonucunda bahis severler de fazlasıyla artmıştır.

Bu bonuslar, yeni oyuncuları siteye çekmek ve mevcut oyuncuların devamlılığını pigments terres couleurs. Mostbette bahislere bayılan arkadaşını getirirsen hem sen, hem arkadaşın kazançlı çıkar. Mostbet para çekme seçenekleri online bahis ve şans oyunları sektöründe tercih edilen hızlı ve güvenli yöntemlerden oluşmaktadır. Lisanslı bir bahis operatörüdür, bu nedenle paranızın ve kişisel bilgilerinizin güvende olduğundan emin olabilirsiniz. Mostbet giriş sitesinin güncel adresini buldu iseniz siteye bir de VPN sağlayıcı ile girmeyi deneyin. Aviator slot oyunu, Mostbet casino ve bahis sitesi kullanıcıları tarafından oynanabilir.

Ana hoşgeldin bonusunun yanı sıra, bahis şirketinin düzenli Mostbet bonusları da mevcuttur. Yüksek profilli spor ve siber spor etkinliklerine bahisler, belirli casino oyunlarında iyileştirilmiş koşullar vb. Ekranın üst kısmındaki “Promosyonlar” düğmesine tıklayarak promosyonlara gidin. İlk başta, şüpheli suçlunun bahisleri iptal edilebilir veya para çekme işlemleri kısıtlanabilir. Bunlar, rekabetçi çevrimiçi oyun dünyasındaki etkinlikler üzerine oynanan bahislerdir. Counter-Strike, Dota 2, League of Legends ve Valorant gibi oyunlar düzenli olarak oynanmaktadır.

Aksi takdirde, ayrıntılı bir istekle teknik destekle iletişime geçemez, hesap engellemeyle ilgili zamanında bildirim alamazsınız vb. Bahis şirketindeki her profil belgeler yardımıyla onaylandığından, erişiminizi kaybetseniz bile postayı değiştirmek zor olmayacaktır. Sitedeki özellikle deneyimlediğim uçak oyunlarında jetx ve aero tuşlarda basmama gibi bir sorun var çeşitli bahaneler yazıyorlar. Wi-Fi’den ekran kaydı alıp gönderdim, fakat hala sorunum çözülmedi.

Para yatırma ve çekme işlemleri için kredi kartı veya popüler e cüzdanlardan birini sobre kullanabilirsiniz. Bunun yanı sıra daha çok ve aktif oynadığınız zaman bonus yüzdeleriniz ve bonus haklarınız da yükselmiş olur. Sitenin mobile versiyonu da tıpkı bilgisayardaki gibi çalışıyor ve kalitesinden hiç ödün vermiyor. Üzgünüz, şikayet yazma izniniz yok, Şikayet yazmak için giriş yapmalısınız. Buna ek olarak, Mostbet kişisel ve finansal bilgilerinizi korumak için en gelişmiş güvenlik önlemlerini kullanır.

Kişisel dolap alanı, hesabınızı yönetmek için ihtiyacınız olan tüm seçenekleri içerir. Slotun bu versiyonu, şansınızı denemenizi ve adrenalinin gerçek bir kısmını almanızı sağlar. Ek olarak, başarılı bir oyun kullanıcıya iyi bir kâr sağlayabilir. Casino oyunları teklif eden kumar sitelerinde oyuncu hesabı yaratarak para yatıra bilirsiniz. Buna ek olarak, genellikle mevduatın hesaplanması ve kârın geri çekilmesiyle ilgilenen kullanıcılar sıklıkla sorulur. Bu tarz sitelerin güvenliğinden kesinlikle şüphe etmenize gerek yoktur.

Mostbet Poker, Texas Hold’em, Omaha ve Seven Card Stud dahil olmak üzere çok çeşitli poker oyunları sunan çevrimiçi bir poker odasıdır. Bu, uygulamayı indirmekten kaçınmak isteyen veya uygulamayla uyumlu olmayan bir cihaz kullanan kullanıcılar için uygun bir alternatiftir.

Aviator oyunu genellikle 18 yaş grubundan 40 yas grubuna kadar kişileri ilgisi altına almış durumda. Arkadaşını davet et bonusunda ise arkadaşınızın yatırımından %40 bonus alınır. Arkadaş sayısı sınırsızdır ve arkadaşınızla kullanıcı ağı oluşturarak kazanç sağlanır. Kazanan kişiler rastgele belirlenmektedir ve üyeye bildirim ile bilgi verilmektedir.

Futbol, basketbol, tenis, buz hokeyi ve daha pek çok spor dahil olmak üzere geniş bir spor yelpazesine sahiptirler. Sitedeki bahis hatları da benzer hizmetler sunan diğer web sitelerine kıyasla oldukça rekabetçidir. Online spor bahisleri ile ilgilenen Türk kullanıcılar Mostbet sitesine göz atmalıdır. Ayrıca, ortaklar kârlarını artırmak için kullanabilecekleri özel promosyonlara ve bonuslara erişim elde ederler.

Bu finansal robotu kullanırsanız gelecek hakkında endişelenmenize gerek yok. Bu çevrimiçi bahis bürosu ana sayfada bekleyebileceğiniz her şeyi yönlendirir. Apk indirme seçeneğini kullanmak için önce bahis şirketinin web sitesine gitmelisiniz – bunun için aktif bir ayna gerekebilir. Mostbet, çeşitli spor dallarında canlı bahis sunan bir çevrimiçi bahis sitesidir.

Bu uygulama ile kolayca bahis oynayabilir ve daha fazla  para kazanabilirsiniz. Mostbet online casino, dünyanın dört bir yanından yüzlerce spor karşılaşmasında oranlar ve bahis hatları sunan bir spor platformudur.

Mostbet, müşterilerine en iyi deneyimi yaşatmak için özel olarak tasarlanmış bir mobil uygulama ve mobil versiyonu sunmaktadır. Uygulamalar ayrıca cihazınızda herhangi bir ekstra yer kaplamadan çalışacaktır. Mobil versiyon sayesinde, Mostbet’in tüm özelliklerini telefonunuzdan erişebileceksiniz. Ayrıca, akıllı telefonunuzu her zaman yanınızda taşıyabileceğiniz için daha kolay erişim sağlayabilirsiniz. Ve elbette ki Mostbet şikayet mail hattı şeklinde ayrı bir mail iletişim hattı da görüntülemekteyiz.

Orada bakara, blackjack, birkaç çeşit rulet, poker, sic bo ve daha fazlasını bulacaksınız. Yeni oyuncular kayıt olduktan sonra büyük hoş geldin bonusları alırlar. Örneğin, 6.000 lira bonus artı 250 freespin artık Mostbet’te mevcut. Bunu elde etmek için tek yapmanız gereken ilk kez para yatırmaktır. Ana ekranda oyunlar özelliklerine göre (bonus, jackpot, risk oyunu vb.), türe göre (çizgi film, spor, 18+, Mısır vb.) ve sağlayıcıya göre sıralanabilir. Yardım hattı, posta ve mesajlaşma operatörleri günün 24 saati hizmet vermekte ve oyuncuların sorularını derhal yanıtlamaktadır.

Kurulum ayrıca kullanıcı müdahalesi olmadan otomatik olarak gerçekleşecektir. Mostbet çevrimiçi bahisçileri için mevcut olan hem tekli bahisler hem de ekspres ve katlardır. Bu tür oranların herhangi bir sayısı olabilir, ancak hepsi birbirinden bağımsız olarak hesaplanacaktır.

Bu konuda daha fazla bilgi edineceksiniz ve bu raporun sonraki bölümünde bunun neden Mostbet’te böyle olduğunu öğreneceksiniz. Mostbet’ten para çekme, geçerli bir ödeme yöntemine sahip oldukları sürece, konuma bakılmaksızın tüm müşteriler tarafından kullanılabilir.

Ayna web sitelerini kullanmanın hizmet şartlarına aykırı olabileceğini ve güvenlik  riski oluşturabileceğini unutmayın. Mostbet uygulamasını indirmek ve yüklemek için resmi web sitesine gidebilir ve verilen talimatları takip edebilirsiniz. Uygulamayı cihazınıza bağlı olarak App Store veya Google Play Store’da da bulabilirsiniz. Daha fazla bilgi için ilgili bonusun hüküm ve koşullarını kontrol edin. Bu sitede spor bahisleri yapmak için Türk kullanıcıların öncelikle web sitelerine kayıt olarak kendilerinde bir hesap açmaları gerekmektedir.

Şu anda, bahis şirketi resmi web sitesinin Türkçe’ye çevrilmesiyle ilgileniyor. Tüm yetişkin müşteriler, Mostbet casino web sitesine girerek kumar ve eğlence portalının hizmetlerini kullanabilir. Hesap açma ve gerçek bahisler için slot makineleri açma, yalnızca on sekiz yaşını doldurmuş müşteriler için geçerlidir. Duygularını ve adrenalini olabildiğince şarj etmek isteyenler için tasarlanan bu tür oyunlar, gerçek bir yer temelli kurumu ziyaret ediyormuş hissi veriyor.

Aviator ve diğer slotları oynayan tüm casino kullanıcıları cömert bonuslar alabilir. Onlar sayesinde, kazanma şansını önemli ölçüde artırmak mümkün olacaktır.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Teruskan sumbangan pasca banjir

Sumbangan pasca banjir berjumlah RM1,500 telah disampaikan oleh wakil i-Bantu Temerloh, Encik Jalani Ludin kepada Pengerusi Sekolah Rendah Agama Al-Mukmin, Ustaz Ibrahim Jamin pada Isnin, 10 April lalu.

Sekolah tersebut yang mempunyai pelajar seramai 215 orang telah dilanda bencana banjir yang teruk hingga menenggelamkan seluruh kawasan sekolah yang boleh mencecah ketinggian satu meter setengah sejak tahun 2013 hingga 2016.

Ustaz Ibrahim berkata, pembangunan semula bangunan sekolah yang akan dibina mengambil masa yang lama untuk disiapkan kerana tidak ada peruntukan daripada mana-mana pihak.

“Kami tunggu jumlah duit yang ada untuk membeli barang. Ada projek yang tertangguh kerana kami sedang menunggu duit untuk cukup”, katanya.

“Kami memerlukan sumbangan bahan binaan untuk meneruskan pembangunan yang ada”.

Sebelum ini, i-Bantu Temerloh telah menyumbang RM5,000 kepada sekolah berkenaan untuk membaik pulih dewan makan yang rosak akibat banjir.

Dalam masa yang sama, sumbangan sebanyak RM500 telah diberikan kepada Persatuan Ibu Bapa dan Guru (PIBG) Sekolah Kebangsaan Kertau, Chenor, Pahang oleh i-Bantu Temerloh.

Menurut Guru Besar SK Kertau, Puan Nor Hashimah Osman bahawa kewujudan NGO seperi i-Bantu sangat membantu terutamanya jika berlakunya banjir kerana bantuan dari sudut tenaga untuk memindahkan barang dan pembersihan diperlukan.

“Dengan adanya NGO seperti ini, kami bersyukurlah. Satu hari kerja pembersihan sudah selesai,” jelasnya merujuk kepada khidmat pembersihan sekolah itu yang turut dijayakan i-Bantu.

“Kami sangat berterima kasih bagi pihak anak murid saya dan cikgu-cikgu sekolah kerana kami tidaklah perlu bersusah payah lagi,” tambahnya.

Sekolah tersebut yang terletak berhampiran dengan Sungai Pahang merupakan kawasan yang sering dinaiki banjir hampir setiap tahun. Dengan jumlah guru dan kakitangan seramai 26 orang, tindakan-tindakan untuk menghadapi banjir sangat terhad.

Lawatan satu hari i-Bantu Temerloh itu turut menziarahi Sekolah Kebangsaan Chenor sebagai salah satu destinasi lawatan pasca banjir.


Revolusi mahasiswa menentang fanatisisme

Dengan akal manusia mengenal, seterusnya manusia menimbulkan persoalan, kemudian manusia mengubah, bertindak atau mencipta dan menemui titik refleksi – dalam segala urusan keduniaannya.

Peranan inilah yang menjadikan akal sebagai garis pemisah terbesar antara manusia dengan segala ciptaan Tuhan yang lain.

Jika kita lihat kepada peranan al-Quran, ianya banyak memberikan manusia peluang untuk berfikir, memerhati, menelaah, mentaakul, akhirnya mengislahkan.

Ertinya, al-Quran bukanlah kitab pasif yang hanya sekadar untuk dilagukan dalam acara keramaian atau dikeramatkan sebagai azimat atau dilacurkan pada tempat yang salah, tetapi al-Quran itu diturunkan untuk mencerdaskan umat dan melorongkan akal kepada jalan yang akurat (tepat).

Betapa al-Quran itu telah menjadi sorotan kepada akal yang benar-benar berfungsi dan menghendaki kebenaran. Acap kali Allah SWT memberikan penerangan betapa ianya bukanlah sembarangan kitab bahkan penyuluh kepada sekalian umat.

Antaranya dalam awal surah al-Baqarah ayat-2 yang bermaksud:

“Inilah al-Kitab (al-Quran) yang tiada keraguan padanya, menjadi petunjuk kepada orang-orang yang bertakwa.”

Cuma hal yang paling utama untuk memastikan al-Quran itu benar-benar bermanfaat kepada insan adalah dengan akal yang sihat dan ketakwaan yang jitu.

Pun begitu, hal yang dikatakan sebagai perkakas paling berharga itu (akal), meskipun setiap seorang telah dikurniakan oleh Tuhan, bukanlah semuanya mampu berfungsi pada kadar yang sama disebabkan oleh faktor pilihan insaniah.

Ada yang memilih untuk memenjarakan fungsi akal dan ada juga yang memanfaatkannya dengan optimum. Malanglah kepada yang mempersiakan peranan akal.

Antara penyebab wujudnya gerombolan manusia yang memenjarakan fungsi akal ialah fanatisisme atau taksub. Ketaksuban merupakan perangai yang dipilih oleh insan itu sendiri (dengan kewajaran ciptaan sendiri) disebabkan oleh faktor tokoh, puak, aliran mazhab, bangsa atau apa sahaja tanpa memaknakan peranan akal kurniaan Tuhan.

Ini tidak berakhir di situ sahaja bahkan menatijahkan banyak kesan buruk yang bersifat mega. Disebabkan fanatik, manusia mensakralkan apa yang tidak patut, berpecah-belah, bertikam lidah dan menghunus sesama sendiri.

Terkadang ada juga hal yang menjengkelkan atau dilihat dangkal pada cerapan akal yang sihat – dikira munasabah di mata orang yang berperangai sebegini. Maka pada banyak keadaan, akal manusia tidak dapat mencerna dengan baik kerana dirantai oleh perangai taksub itu sendiri.

Disebabkan konsekuensi ini jugalah Allah menempelak para hamba-Nya agar memanfaatkan akal dengan kadar yang sepatutnya dan sesungguhnya setiap tindakan insan akan dipertenggungjawabkan pada masanya nanti, sebagaimana firman Allah SWT dalam surah al-Israa’ ayat 36 yang bermaksud:

“Janganlah sesekali kamu mengikuti sesuatu perkara yang kamu tidak tahu akan halnya. Sesungguhnya pendengaran, penglihatan dan anggota kamu akan semuanya dipersoalkan oleh Allah kelak.”

Perangai ini harus disempadani dan diubah sesegera mungkin. Kata Za’ba, “Perangai bergantung kepada diri sendiri”.

Poin-poin awal seputar fungsi akal yang sihat dan fanatisisme tentunya tidak boleh bersekedudukan. Ini kerana sikap fanatisisme akan sedaya mungkin menekup segala kebenaran yang dirembes oleh akal dan yang lebih parah, menutup peluang untuk akal itu sendiri bekerja.

Tentunya ini menjadi bencana yang banyak mengherot idealisme mahasiswa yang masih suci dengan cahaya ilmu dan keazaman mudanya.

Mahasiswa itu ada jenamanya, dan jenama ini bukan kosong daripada pengisiannya. Mahasiswa dididik dan dibekalkan dengan ilmu yang mana bukan semua warga mendapatkannya.

Adakah ilmu tersebut hanya laku untuk digadaikan hanya di depan para kapitalis semata-mata? Mahasiswa tentunya tidak dididik untuk berperangai bias (berat sebelah) dalam menilai sesuatu kes, jauh sama sekali diminta oleh para akademia untuk bersikap taksub buta terhadap mereka. Justeru, praktik inilah yang harus ditiupkan semula kepada lapangan masyarakat.

Para mahasiswa jangan lupa bahawa masyarakat adalah cerminan kepada keberkesanan diaspora ilmu. Jika masyarakat kita masih tertutup mindanya dan masih gemar kepada kebobrokan, itu semua adalah tugasan kita (mahasiswa). Tugas kita adalah untuk menyampaikan mesej-mesej reformasi dan menggubah moral warga.

Cukuplah sekadar hanya mempersia-siakan biasiswa atau danasiswa atau pinjaman pendidikan yang mana semuanya adalah hasil duit poket rakyat untuk mahasiswa mencerdikkan diri, sedangkan mahasiswa itu sendiri, tidak pula mengembalikan manfaat kepada rakyat. Adakah ini adil kepada masyarakat kita?

Gerakan ini harus bermula daripada kita sebagai mahasiswa, kerana kitalah anak muda yang masih sejahtera daripada segala macam komitmen dan bebanan mental.

Kita masih kukuh dengan idealisme untuk membereskan zulmat yang berlaku di tengah-tengah masyarakat. Ini adalah tanggungjawab sosial yang perlukan ‘seangkatan mahasiswa’ gerakkan!

Wan Muhammad Zuhir GhazaliSetiausaha Kebolehpasaran Mahasiswa, Kebudayaan dan KeagamaanKesatuan Mahasiswa Universiti Malaya (KMUM)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


SuperMom, SuperDad perlu jadi qudwah untuk anak-anak

Ini merupakan sebahagian daripada siri program keluarga sakinah yang digerakkan oleh Wanita IKRAM Terengganu. Program yang disertai hampir 150 orang peserta ini telah disempurnakan perasmiannya oleh Pengurus Besar Petronas Wilayah Pantai Timur, Tuan Hj Wan Hasnan bin Abdullah.

Dalam ucapan perasmian, beliau mengucapkan terima kasih kepada penganjuran program bersama ini dan ianya wajar dikembangkan di dalam kegiatan-kegiatan yang lain juga. Beliau juga percaya IKRAM dan Petronita mampu menjayakan program-program yang bermanfaat khususnya kepada warga Petronas dan masyarakat amnya.

Seminar kali ini menampilkan seorang tokoh iaitu AJK Wanita IKRAM Pusat yang juga Pengerusi JK Pembangunan Keluarga IKRAM Kelantan iaitu Dr Hjh Hafidzah Mustakim. Beliau telah menyampaikan satu ceramah yang cukup bertenaga dan bermaklumat bertajuk “Perjalanan Hidupku” di selang seli dengan pengalaman hidup berkeluarga yang boleh dijadikan  panduan dan pedoman buat ibu bapa yang ingin berjaya mendidik anak-anak mereka berdasarkan peranan ibubapa 5 bintang yang beliau perkenalkan.

Beliau menekankan tentang kepentingan hidup bermatlamat dan Islam telah meletakkan matlamat yang jelas kepada manusia bahawa tugasan mereka di dunia ialah untuk menjadi hamba Allah yang taat kepada perintah-Nya dan menjadi khalifah Allah yang mengurus dan memakmurkan bumi berdasarkan syariat-Nya.

Kehidupan di dunia termasuk mengurus dan memimpin diri dan seisi keluarga adalah sebahagian daripada tanggungjawab kita untuk memastikan kita berjaya mendapatkan husnul khotimah (pengakhiran yang baik) dan layak memasuki syurga Allah SWT di akhirat kelak.

Beliau mengajak para peserta khususnya ibu bapa untuk menghayati firman Allah SWT dalam surah an-Nisa’ ayat 124 yang menyeru para lelaki dan perempuan untuk membekalkan diri dengan amalan-amalan soleh ketika di dunia:

“Dan barangsiapa yang mengerjakan kebajikan amal kebajikan, baik lelaki mahupun wanita sedang dia beriman, maka mereka itu akan masuk ke dalam syurga dan mereka tidak dizalimi sedikitpun.”  Beliau juga mengajak semua agar memastikan seluruh isi keluarga dan keturunan kita berada di syurga berdasarkan surah at-Thur ayat 21 yang bermaksud :

“Dan orang-orang beriman, beserta anak cucu mereka yang mengikuti mereka dalam keimanan, Kami pertemukan mereka dengan anak cucu mereka (di dalam syurga) dan Kami tidak mengurangi sedikit pun pahala amal (kebajikan) mereka. Setiap orang terikat dengan apa yang dikerjakannya.”

Satu lagi program istimewa sempena seminar ini ialah Forum SuperMom SuperDad yang menampilkan panelis berpengalaman iaitu Ustaz Hj Mohd Lokman Dato’ Awang selaku YDP IKRAM Terengganu, Ustazah Hjh Samsiah Dato’ Awang, Pengarah Jabatan Hal Ehwal Agama Terengganu (JHEAT) dan Dr Hjh Hafidzah Mustakim. Forum ini dikendalikan oleh moderator berpengalaman Ustazah Hjh Rosmawati Ahmad, Timbalan Ketua Wanita IKRAM Daerah Kemaman.

Dalam forum tersebut, Ust Lokman selaku panelis pertama menekankan peri pentingnya asas kejayaan ibu bapa diletakkan kepada pandangan dan tasawwur Islam itu sendiri. Konsep supermom superdad sebenarnya berasaskan kepada keperluan ibu bapa menjadi qudwah (teladan) yang terbaik, lantas wajar digelar ibubapa mithali. Beliau juga menegaskan peri pentingnya menjaga keluarga agar tidak terjerumus ke dalam api neraka sebagaimana yang diberi amaran oleh Allah subhanahu wataala dalam surah at-Tahrim.

Ustazah Hjh Samsiah berkongsi pengalaman beliau mendidik anak-anak beliau seramai sembilan orang pada masa yang sama menjadi wanita yang berkerjaya. Beliau menekankan peri pentingnya memberikan masa yang berkualiti terutama bagi ibu yang bekerja di mana masa bercuti dengan anak-anak dimanfaatkan dengan sepenuhnya.

Celoteh beliau yang sarat dengan pengalaman berjaya mencuit hati para peserta yang hadir. Beliau juga menceritakan bagaimana perlunya kita berusaha membantu orang lain dengan keikhlasan hati berdasarkan pengalaman beliau selama 30 tahun bekerja di sektor kerajaan sehingga berjaya dilantik sebagai Pengarah Jabatan Agama Negeri yang pertama di kalangan wanita bukan sahaja di Terengganu, malah juga di Malaysia.

Dr Hafidzah pula menekankan betapa pentingnya bapa diletakkan sebagai figur utama di dalam mendidik anak-anak. Para isteri perlulah pandai meletakkan peranan bapa dan jangan sekali-kali merendah-rendahkan lelaki bergelar bapa di depan anak-anak mereka. Di sinilah letaknya peranan seorang isteri yang menghormati maruah suaminya khususnya bila berdepan dengan anak-anak.

Para ibu bapa juga perlu mempunyai ilmu dan kemahiran semasa di dalam menghadapi suasana pendidikan anak-anak yang cukup mencabar dan berbeza dewasa ini. Beliau juga menampilkan beberapa contoh teladan menerusi sirah ar-Rasul sallallahu alaihi wasallam serta tokoh-tokoh ibu yang wajar dijadikan contoh di kalangan wanita hari ini.

Berdasarkan maklum balas peserta, program ini mendapat sambutan yang sangat positif dan ramai yang menyarankan agar program seumpama ini dilanjutkan sehingga sehari penuh kerana banyak perkara yang ingin ditanya oleh para peserta terutama dalam aspek pendidikan anak-anak.

Menurut Pengarah Program Hjh Noor Asyikeen Abdul Hamid yang juga Timbalan Ketua Wanita IKRAM Terengganu, program ini berjaya mewujudkan satu jalinan kerjasama yang strategik dengan organisasi wanita lain dan ini mampu menjadi pemangkin kepada ‘constructive engagement’ yang diusahakan Wanita IKRAM. Beliau juga bersyukur atas kejayaan penganjuran program ini dan berterima kasih kepada semua yang terlibat dalam merancang dan melaksanakan program ini.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kadar kebolehjangkitan Covid-19 meningkat

SERI KEMBANGAN – Kadar kebolehjangkitan Covid-19 atau Ro/Rt seluruh negara meningkat dari 0.98 pada 17 Januari kepada 1.07 pada 22 Januari lalu.

Sementara itu, nilai Rt jangkaan mengikut kes seharian pada Ahad untuk seluruh negara adalah 1.08, menurut Ketua Pengarah Kesihatan, Tan Sri Dr Noor Hisham Abdullah.

Pada 22 Januari, Negeri Sembilan mencatatkan nilai Rt tertinggi iaitu 1.13, diikuti Kuala Lumpur dan Kedah 1.09 serta Melaka dan Johor masing-masing mencatatkan 1.08 dan 1.07.

Dalam pada itu, kes Covid-19 negara pada Ahad mencatatkan sedikit penurunan iaitu 3,856 kes berbanding Sabtu dengan 4,116 kes.

Sebanyak 492 kes adalah kes import manakala 3,364 kes adalah kes tempatan.

Jumlah kluster baharu yang dicatatkan ialah 13 kluster dengan jumlah kluster aktif sebanyak 235 kluster.

“Daripada 3,856 kes harian yang dilaporkan pada hari ini, 35 kes (0.9 peratus) adalah kategori 3, 4, dan 5; dan 3,821 kes (99.1 peratus) lagi adalah terdiri daripada kategori 1 dan 2,” kata Dr Noor Hisham.

Dalam perkembangan lain, seramai 10,701,460 individu atau 45.7 peratus daripada populasi dewasa di negara ini telah menerima dos penggalak vaksin Covid-19 setakat malam tadi.


SMI Al Amin Gombak johan Debat Piala MB Perak

Dalam pertandingan debat yang telah berlangsung pada 14 hingga 16 Julai 2017 di Universiti Sultan Azlan Shah (USAS) di sini, pasukan SMIAAG diwakili Muhammad Naufal Mohamed Hanipa, Abdullah Afeeq Shafiee, Nik Faqihah Auni Nik Kalizan dan Nursyuhada Alya Abd Hisham.

Menduduki tempat ketiga daripada 20 pasukan dalam pusingan awal setelah memenangi empat daripada lima perlawanan, pasukan itu seterusnya menewaskan Kolej Tengku Kurshiah (TKC) di peringkat suku akhir dan Sekolah Menengah Kebangsaan Jitra di peringkat separuh akhir.

Membahaskan usul “Diskriminasi Bahasa Dalam Kerjaya Perlu Dihapuskan” dalam pusingan akhir, SMIAAG membawa pulang piala pusingan Menteri Besar 2017, wang tunai RM750, trofi dan sijil penghargaan.

Hadiah telah disampaikan oleh Pengerusi Jawatankuasa Pelajaran, Sains, Alam Sekitar dan Teknologi Hijau negeri, YB Datuk Dr. Muhammad Amin Zakaria.

Pasukan debat Bahasa Inggeris SMIAAG pula telah memenangi dua daripada empat perlawanan pada pusingan awal dan mendapat kedudukan keenam daripada 10 buah pasukan.

Pasukan itu diwakili ‘Umar Ammar, Muhammad Rasyad Salahuddin, Farah Nurizzah Khairuddin dan Muhammad Rasyid Ridha Muhamad Juhari.

Sementara itu, salah seorang pelapis debat Bahasa Melayu SMIAAG, Anis Batrisya Azlan yang telah menyertai pasukan SWING daripada pelbagai sekolah untuk melengkapkan jumlah pasukan, berjaya menjadi antara tiga pendebat terbaik pada pusingan awal.

Seramai 160 pelajar dari 40 sekolah menengah seluruh negara menyertai pertandingan debat Piala Menteri Besar Perak Ke-2 anjuran USAS di sini melibatkan tiga kategori iaitu Bahasa Melayu, Inggeris dan Arab.

Kategori Bahasa Inggeris menyaksikan MCKK menewaskan Sekolah Menengah Kebangsaan Agama (SMKA) Al-Irshad, Pulau Pinang manakala SMKA Maahad Hamidiah, Selangor pula mengungguli kategori Bahasa Arab.

Tahniah diucapkan kepada kesemua para pendebat SMIAAG, jurulatih, guru, ibu bapa serta semua yang menyumbang kepada kejayaan ini.

Semoga ia menjadi pemangkin untuk kejayaan yang lebih hebat pada masa akan datang dan menjadi inspirasi untuk menjadi pemikir serta jurubicara buat ummah, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Perutusan Presiden IKRAM sempena Ramadan 1436H

الحمد لله رب العالمين والصلاة والسلام على رسوله الأمين وعلى آله وصحبه أجمعين

Maksudnya: “Wahai orang-orang yang beriman! Telah diwajibkan ke atas kamu berpuasa sebagaimana diwajibkan ke atas orang-orang yang dahulu daripada kamu agar kamu bertakwa.” (Al-Baqarah: 183)

Orang yang berpuasa mendapat pakaian takwa. la merupakan perisai yang melindungi diri daripada kejahatan dan fitnah. Ibadat puasa lebih istimewa daripada ibadat yang lain kerana ia dinisbahkan secara khusus kepada Allah.

Rasulullah Sallallahu alaihi wasallam bersabda: Allah Azzawajalla berfirman:

“Setiap amalan anak Adam adalah untuknya melainkan puasa. Ia adalah untuk-Ku dan Akulah yang membalasnya. Puasa adalah perisai. Apabila seseorang itu berpuasa pada suatu hari maka jangan sekali-kali dia mengungkapkan perkataan yang kotor (lucah) dan janganlah menengking. Sekiranya seseorang mencelanya atau menyerangnya, maka katakanlah: “Sesungguhnya aku sedang berpuasa “Demi yang diri Muhammad di tangan-Nya, sesungguhnya bau mulut orang berpuasa adalah lebih baik di sisi Allah daripada bau kasturi. Orang yang berpuasa merasai dua kegembiraan. Apabila dia berbuka, dia bergembira dan apabila dia bertemu dengan Tuhannya, dia bergembira dengan puasanya.” (Muttafaqun Alaih)

Allah Subhanahu wa Taala telah mengkhususkan pada bulan Ramadan kebaikan yang banyak. Jika kita mengetahuinya nescaya kita akan bercita-cita agar sepanjang tahun dijadikan sebagai bulan Ramadan. Pada bulan ini al-Quran diturunkan:

“Masa yang diwajibkan kamu berpuasa itu ialah bulan Ramadan yang padanya diturunkan al-Quran, menjadi petunjuk bagi sekalian manusia, dan menjadi keterangan-keterangan yang menjelaskan petunjuk dan (menjelaskan) perbezaan antara yang benar dengan yang salah.” (Al-Baqarah: 185)

Manusia adalah makhluk ciptaan Allah yang menakjubkan. Allah menjadikannya terdiri daripada unsur tanah (material) dan unsur ruhi (spiritual). Mereka adalah makhluk yang dihidupkan untuk dua alam. Mereka sentiasa berhubungan antara bumi dan langit. Mereka sentiasa berhajat kepada unsur yang keluar dari bumi untuk makan, minum, pakai dan hidup.

Maksudnya: “Dan Kami tidak menjadikan rasul-rasul itu bertubuh badan yang tidak makan minum dan mereka tidak akan kekal hidup selama-lamanya (di dunia). (Al-Anbiya’: 8)

Mereka juga berhajat kepada apa yang turun dari langit (wahyu Allah), demi mengangkat darjat makrifat mereka di sisi Allah, berada dalam kebenaran, suka akan kebaikan, menikmati keindahan dan beramal soleh. Allah membekalkan manusia dengan naluri yang membantunya mengimarahkan bumi dan menikmati kebaikannya sebagaimana Allah membekalkan manusia dengan kesucian roh yang mengangkatnya berhubungan langsung dengan Tuhan yang Maha Tinggi.

Peranan ad-Din (agama Islam) adalah untuk mengangkat unsur roh ke atas unsur tanah pada diri manusia. Jangan unsur tanah mengatasi unsur roh. Usaha ini sukar memandangkan tabiat manusia sebati dengan unsur tanah dengan segala kecenderungannya serta nafsu manusia pula amat cenderung kepada godaan syahwat dan syaitan.

Islam telah mensyariatkan beberapa ibadat khusus untuk merealisasikan objektif di atas sebagai rukun-rukun terpentingnya; solat, puasa, zakat dan haji selepas mengucap dua kalimah syahadah. Maka puasa diibaratkan sebagai medan jihad ruhi dalam Islam. Dorongan iman pada insan menjadikannya meninggalkan makan, minum dan syahwat ikhlas semata-mata untuk mendapat keredhaan Allah. Kesabarannya menahan diri daripada semua perkara yang membatalkan puasa itu adalah ujian sebenar insan. Seorang mukmin pasti akan berjaya menempuh ujian sukar ini yang akhirnya membebaskan mereka daripada ikatan yang bersifat metarial dan unsur haiwan. Benarlah penyair Abu al-Fath al-Basti berkata:

يا خـادم الجسم كم تسعى لخدمته

Wahai khadam jasad! Berapa kuat kamu berusaha berkhidmat untuknya?

Adakah kamu menuntut suatu keuntungan yang tersirat padanya kerugian?

Kamu dengan roh, bukan dengan jasad menjadi insan!

Bulan Ramadan adalah bulan penyucian, bulan mengingati akan nikmat kebesaran Allah, bulan kasih sayang dan kasihan belas. Pada bulan ini hati manusia lebih lunak dan senang ditarbiah ke arah takwa dan kebaikan. Kita berasa hairan melihat kesan kedatangan bulan yang mulia ini saban tahun, sehingga ada orang yang terputus hubungannya dengan Allah tiba-tiba kembali menghubungkan dirinya dengan Allah pada bulan Ramadan; masjid dipenuhi, al-Quran dibaca dan sebahagiannya pula akan menyempurnakan puasanya walaupun dia tidak bersolat.

Bagaimana sepatutnya kita manyambut bulan Ramadan?

Pertubuhan IKRAM Malaysia berpandangan bahawa antara kebaikan bulan mulia ini juga ialah apabila ia dilihat dari sudut keluarga dan masyarakat. Di sana terdapat peluang untuk mempertautkan hubungan kekeluargaan melalui program berbuka dan bersahur secara bersama. Hidupkan usaha ziarah-menziarahi, undangan berbuka antara satu sama lain serta menolong yang miskin dan fakir. Sehubungan dengan itu juga Pertubuhan IKRAM Malaysia telah melancarkan tabung Rayuan Ramadhan bagi menyalurkan bantuan kepada mereka yang memerlukan bantuan tersebut dan mengalu-alukan sebarang sumbangan. Kita berasa terpanggil untuk membantu dan tampil membuka ruang untuk umat Islam menyumbang.

Pertubuhan IKRAM Malaysia dengan ini juga menyeru semua pihak agar menghormati bulan Ramadan yang mulia ini. Kita percaya atas dasar takwa, pihak-pihak berkepentingan seperti pengamal media, penerbit filem, penerbit majalah dan akhbar serta semua saluran televisyen akan berusaha agar kesucian bulan Ramadan ini tidak dicemari unsur-unsur yang tidak selari dengan kesucian bulan mulia ini. Marilah sama-sama kita mencari pahala dari semua ruang yang dipermudah Allah untuk kita. Semoga dengan usaha kita semua, roh menjadi suci, iman meningkat, nilai-nilai kebaikan bertambah, jiwa menjadi suci, kemungkaran dapat dihindari.

Akhirnya marilah kita bersama-sama menyingsing lengan berusaha ke arah ketakwaan dan bermunajat kepada Allah agar Islam ini kembali ke kedudukannya yang sebenar sebagai ad-Din yang memerintah. Rebutlah peluang yang mungkin terakhir buat kita pada bulan Ramadan tahun 1436H ini.

Ustaz Dr Mohd Parid Syeikh AhmadPresiden Pertubuhan IKRAM Malaysia

Rabu 30 Syaaban 1435H bersamaan 17 Jun 2015

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…